c: text/html

text:
हमर साँस हमर दुनियाँ छी अहाँ,
अहाँ कें कोना हम बिसैर जाऊ,
हमर हरेक साँसक हिस्सा छी अहाँ!
(२) नोरक लिखाबट कें अहाँ पैढ़ नै सकब,
भिजल कागज पर अहाँ लिख नै सकब,
याद आयब हम अहाँ कें बहुत,
जखन बिसैर कs हमरा अहाँ पाइब नै सकब!
(३) प्रित अहाँक पहचान छी हमर,
स्नेह अहाँक शान छी हमर,
जुदा भs कें अहाँ सँ कोना हम जियब,
अहाँतें अंतिम साँस तक प्राण छी हमर!
(४)
किए ऐना बर्बाद करै छी,
नै हमरा सँ बात करै छी,
प्रित मे हमरा अहाँ,
नै हमरा अहाँ याद करै छी!
(५) खोजब अहाँ तें कियो मिल जेता,
मुदा हमरा जोका अहाँकें के सतेता,
मानलों कमी नै अछि अहाँकें संगतुरियाक,
मुदा "जितू" कें जगह कियो कोना लs लेता!

robotstxt: allowed

filter: keep


text:
टिकट लेल जूतम-पैजार
बिहार मे जेना-जेना पार्टी सभ के लिस्ट बहरा रलह अछि. टिकट चाहय वाला नेता सभ के असंतोष बढ़ल जा रहल अछि. टिकट लेल ओ अपना भरि जतेक जुगत भ सकैत अछि करय छथिन्ह. मुदा लिस्ट मे नाम नहि देखि नेता जी आओर नेताजीक कार्यकर्ता अपन धैर्य खो रहल छथिन्ह.
राज्यक सभ प्रमुख पार्टी मे टिकट के लेल बगावत जकां हाल अछि. टिकट नहि मिलला पर नेताजी सभ अपन दल-बल के संग पाला बदलि रहल छथिन्ह. पांच साल सं जकरा लेल इंतजार करय छलाह अगर सेहे नहि मिलल त आखिर दोसर कोनो रास्ता सेहो नहि रहि जाएत अछि न.
बिहार मे एहन कोनो दल नहि अछि जेहि मे टिकट के लेल मारि-पीट... तोड़-फोड़ नहि भेल होए. सत्ताधारी पार्टी जेडीयू होए आ सहयोगी बीजेपी... आ फेर विपक्षी आरजेडी... एलजेपी आओर कांग्रेस. टिकट के लsक सभ ठाम धमगज्जर भ रहल अछि.
कोनो ठाम पार्टी ऑफिस मे तोड़-फोड़ त कोनो ठाम आगि तक लगा देल जा रहल अछि. कोनो ठाम टिकट के लेल नंग-धड़ंग प्रदर्शन भ रहल अछि त कोनो ठाम पार्टी के वरिष्ठ नेताजी के मुंहें पर गरिआएल जा रहल छनि.
कोनो ठाम दोसर पार्टी सं आबय वाला के टिकट मिलला पर विरोध भ रहल अछि त कोनो ठाम बाहुबली आ फेर परिवार के लोक के... रिश्तेदार के टिकट देबय के खिलाफ नारेबाजी...धरना प्रदर्शन भ रहल अछि.
बिहार मे एहि बेर जेहि हिसाब सं पाला बदलनाए आ फेर टिकट नहि मिलला पर हो- हंगामा भ रहल अछि...ओ नेताजी सभ के लेल आंखि खोलय लेल काफी अछि. मुदा लगैत नहि अछि जे ओ कोनो सबक लेताह. हुनका त बस अपन फिक्र रहय छनि.
एहि बेर हंगामा.. हो-हल्ला... तोड़-फोड़ के असल कारण बस अपन के फिक्र अछि. नेता जी सभ जमीनी नेता के बिसरि अपन-अपन लोक के टिकट देबय पर जोर देलखिन्ह. पति... पत्नी... बेटा... बेटी... साला... ससुर.. दामाद जे रिश्तेदार... सगा-संबंधी दिखा जाए छनि टिकट दए द रहल छथिन्ह.
एहन मे सालों-साल सं पार्टी के बेस मजबूत करय वाला लोक सभ साइड भ गेल छथिन्ह. ओ एकदम सं हाशिआ पर आबि गेल छथिन्ह. हुनका पूछए वाला कोनो लोक नहि. ई नहि देखल जा रहल अछि जे इलाका मे लोक पर किनकर नीक प्रभाव... पकड़ छनि.
जेडीयू-बीजेपी त करीब-करीब सभटा मौजूदा एमएलए के टिकट द देलक अछि. जखन कि एहि मे सं काफी संख्या निकम्मा विधायक के छनि जे अपन इलाका के लोक के लेल किछ नहि करलखिन्ह. लोक हुनका पसंद नहि करय छथिन्ह.
पटना मे पार्टी मुख्यालय पर अहां देखिऔ त टिकट लेबय वाला नेता के हैसियत हुनकर बटुआ सं देखल जा रहल अछि नहि कि इलाका मे हुनकर जनाधार सं. दिल्ली-पटना मे रहय वाला नेता सभ के लगय छनि जे बेसि खर्च करत ओकर जीतय के संभावना ओतेक बेसि.
चुनाव सं पहिने लोकों सभ कई बेर उम्मीदवार के चमक-दमक सं प्रभावित भ जाए छथिन्ह. जिनकर जतेक पैघ घोड़ा-गाड़ी देखय छथिन्ह. जतेक खर्च करैत देखय छथिन्ह हुनका पाछा ओतेक दौड़य छथिन्ह. ओतेक जोर-जोर सं नारा लगाबय छथिन्ह.
चुनाव आब लोक के सेवा-भाव सं नहि लड़ल जा रहल अछि. आब चुनाव सेहो मार्केट मे एकटा निवेश जकां भ गेल अछि. जतेक पाए लगाएब ओतेक कमाएब. मुदा हुनका ई पता नहि छनि जे वोटर हुनका एहन झटका दय छथिन्ह जे ओ तुरंत जमीन पर आबि जाए छथिन्ह.
पार्टी जे करय अहां सभ अपन मताधिकार के इस्तेमाल करनाए नहि बिसरब. अगर लगैत अछि जे ई नीक उम्मीदवार नहि अछि. ई नेता चुनाव जीतला के बाद इलाका लेल नीक काज नहि करत. बस चुपचाप अपन वोट सं हुनका अपन फैसला सुना दिअ.
Subscribe to: Post Comments (Atom)


text:
– बोर्ड आर टॉपर के साख पर बट्टा लगबै एहेन सवाल पर डिप्लोमेटिक सभ जवाब देलखिन।
– बाजलाह - हम बिहारक तरक्की चाहैत छी। मुदा, हुनका सभक भाव सँ बुझायल सब बहुत दुःखी छैथ।
– संयोग : बिहार के रहनिहार आर बिहार बोर्ड सँ पासआउट छह गोटा आईएफएस प्रदेश केर दौर पर आयल छैथ।
इ सभ छैथ बिहार शिक्षा बोर्ड केर पूर्व टॉपर
मनोज कुमार भारती – यूक्रेन म' भारत के राजदूत छैथ। मधुबनी के बेनीपट्टी खेरहा के छैथ। पढाई नेतरहाट सँ केलाह। टॉपर छलाह। आईआईटी कानपुर से बीटेक केलाह आर फेर आईआईटी दिल्ली सँ एमटेक केलाह।
प्रभात कुमार – मुजफ्फरपुर के बखड़ा-गोबिंदपुर के छैथ कोलंबिया म' भारत के राजदूत छैथ। सेंट माइकल, पटना सँ पढाई केलाह। टॉपर रहल छैथ।
संजीव रंजन – अर्जेंटीना म' राजदूत छैथ। गया के नाजरथ सँ पढ़ाई भेल छैन्ह। सेंट माइकल, पटना सँ 12वीं केलाह। डीयू सँ ग्रेजुएशन केलाह। बाद म' आइएफएस बनलैथ।
राजीव कुमार – सेनेगल में भारत के राजदूत छैथ। सीतामढ़ी के रहिवासी छैथ।
आलोक कुमार सिन्हा – बहरीन में भारत के राजदूत छैथ।
कुमार तुहीन – नामीबिया में भारत के उच्चायुक्त छैथ।


text:
५ जुलाई २००४ केँ'भालसरिक गाछ'- मैथिली जालवृत्तसँ प्रारम्भ इंटरनेटपर मैथिलीक प्रथम उपस्थितिक यात्रा विदेह- प्रथम मैथिली पाक्षिक ई पत्रिका धरि पहुँचल अछि,जे http://www.videha.co.in/ पर ई प्रकाशित होइत अछि। आब 'भालसरिक गाछ' जालवृत्त 'विदेह' ई-पत्रिकाक प्रवक्ताक संग मैथिली भाषाक जालवृत्तक एग्रीगेटरक रूपमे प्रयुक्त भऽ रहल अछि। विदेह ई-पत्रिका ISSN 2229-547X VIDEHA
Tuesday, July 22, 2008
विदेह वर्ष-1मास-2अंक-3 (01 फरबरी 2008) 5.पद्य आगाँ
59.ऑफिसमे भरि राति बन्द
साँझ परल सभ उठल,
गेल अप्पन-अप्पन घर।
बाबूजी रहथि फाइलमे ,
करैत अपनाकेँ व्यस्त।
चौकिदार नहि देलक ध्यान,
केलक बन्द ओहि राति।
हमरा सभ चिंतित भेलहुँ,
कएलहुँ चिंतित कछ्मछ धरि प्राति।
भोरमे जखन दरबान खोलि,
देखलक हुनका ऑफिसमे,
माफी माँगि औँघायल,
पहुँचेलक घर जल्दीसँ।
एक बूढ़ी हमर पड़ोसी,
कहलन्हि कोना रहल भेल,
हमरा सभतँ नहि तकितहुँ बाट,
राति भरिमे भय जयतहुँ अपस्याँत।
बेटा सभ लजकोटर, मुँहचूरू,
छन्हि हिनक हे दाइ (हमर माइ)।
हॉलीक्रॉस स्कूल दरभंगामे,
भेल छल घटित एक बात,
गर्मी तातिलमे बच्चाकेँ,
बन्द कएल दरबान।
महिना भरि खोजबीन भेल,
नहि चलल पता कथूक,
स्कूल खूजल देखल बच्चाक,
लहाश सभ हुजूम।
बाप ओकर मुँहचुरू छल,
स्कूलसँ जौँ बच्चा नहि आयल,
सुतले छोटि गएल तखन,
गेल रहय पछ्तायल।
बच्चा देबाल पर लिखने रहय,
अपन कष्टक बखान,
पानि भोजन बिना,
भेलय ओकर प्राणांत।
60. नानीक पत्र
पत्र आयल मोन ठीक नहि,
लक्ष्मी अहाँ देखि जाउ,
एहि बेर नहि बाँचब नहि,
ई गप भुझु बाउ।
पेटक अलसर अछि खयने,
चटकार सँ खाओल जेन मसल्ला।
अंतिम क्षण देखबाक बड्ड अछि मोन,
चिट्ठी लिखबाले अयलाह तेहल्ला।
क्यो नहि पहुँचेलकन्हि लक्ष्मीकेँ,
कहल चिट्ठीमे अछि भारभीस कएल,
एक आर चिट्ठी आएल जे,
माय गेलीह देह छोड़ि।
लक्ष्मीक बेटा बोकारि पारि कानय,
कहलक छी हम सभ असहाय।
नहि अयतीह हमर लक्ष्मी,
मायक मुँह देखय अंतिम बेर,
नाम रटैत अहाँक ई बूढ़ि,
गुजरि गेलि जग छोड़ि।
अपन घरक हाल की कहू,
भगवाने छथि सहाय,
घरघुस्सू सभ घरमे अछि,
दैव कृपा हे दाय।
61. केवाड़ बन्द
बाहरसँ आबयमे भेल लेट,
छोट भाय कएल केवाड़ बन्द,
किछु कालक बाद जखन खुजल,
भैय्या कहल हे अनुज,
दुःखी छी हम पाड़ि ई मोन,
अहिना जखन छलहुँ हम सभ बच्चा,
पिता कएलन्हि घर बन्द।
कनेक देरी होयबाक कारण,
पुछलन्हि नहि ओ’ तुरंत।
तुरंत काका सेहो बुझाओल,
बाल विज्ञानक द्वंद,
जे भेल से बिसरि शुरू,
करू नव जीवन स्वाच्छंद।
62. जेठांश
छोट भायकेँ देल परती,
आ’ राखल सेहो जेठांश,
मरल जखन कनियाँ तखन,
भोजक कएल वृत्तांत।
कहल नमहर भोज करू,
पाइ नहि तकर न बहन्ना।
जकरे कहबय से दय देत,
चीनी चाउर सलहाना।
खेत बेचि कय हम कएलहुँ,
श्राद्ध पिताक ओहि बेर।
अपना बेरमे नहि चलत बहन्ना,
फेर बुझू एक बेर।
63. सादा आकि रंगीन
ब्लैक एण्ड ह्वाइटक गेल जमाना,
सादा कि रंगीन।
दरिभंगा काली मंदिर लगक,
लस्सी बलाक ई मेख-मीन।
जखन बूझि नहि सकलहुँ,
तखन कहल एकगोट मीत,
सादा भेल सादा आ’
भांगक संग भेल रंगीन।
64. गंगा ब्रिज
यादि अबैत अछि मजूर सभक मृत्यु,
चक्करि खाति खसैत नीचाँ पानिमे,
पचास टा मृत्युमे सँ दस टाक भेल रिपोर्ट,
चालीस गोटेक कमपेनसेसन गेल खाय,
नेता ठीकेदार आ’ अफसर।
एहि खुनीमा ब्रिजक हम इंजीनियर,
कहैत छी हमरा ईमानदार,
घूस कोना लेल होइत छैक ककरो,
देखैत गुनैत ई सभ यौ सरकार।
65. दरिद्र
आठ सय बीघा खेत,
कतेक पोखरि चास-बास।
मुदा कालक गति बेचि बिकनि,
झंझारपुरसँ धोती कीनि,
घुरैत काल देखल माँच।
धोती घुरा कय आनल,
आ’ कीनल माँछ,पूछल,
हौ माछ ई काल्हि कतय भेटत,
धोतीतँ जखने पाइ होयत,
जायब कीनि लायब तुरत।
दरिद्रताक कारण हम आब बूझि गेल छी,
एक दिनुका गप नहि ,
सभ दिनुका चरित्र छी।
66.रौह नहि नैन
हँ यौ नैन अछि ई,
मुदा शहरक लोक की बुझय,
सभ ताकैत अछि रौह,
नैन कहबय तँ क्यो नहि कीनय।
छागर खस्सी आ’ बकरीक,
अंतर जौँ जायब फरिछाबय,
बिकायत किछु नहि बिनु टाका,
एहि नगरमे किछु नहि आबय।
67. जूताक आविष्कार
जखन गड़ल एक काँट,
राजा कहलक ओछाउ,
बना माटिक हमर ई,
राजधानी निष्कंटक बनाऊ।
जखन सभटा चर्म आनि कय,
नहि कए सकल ओछाओन,
एक चर्मकार आओल आ’,
राजाकेँ फरिछाय बुझाओल।
पैर बान्हि ली चर्मसँ आकि,
पृथ्वीकेँ झाँपी ओहिसँ,
निष्कंटक धरती नहियोतँ,
मार्ग निष्कंटक होयत।
68. जोंकही पोखरिमे भरि राति
सुनैत छलहुँ जे बड़बड़ियाबाबू साहेबक,
लगान देलामे जौँ होइत छल लेट।
भरि राति ठाढ़ कएल जोंकही पोखरिमे,
बीतल युग अयलाह फेर जखन हाथी पर,
लेबाक हेतु लगान-लहना जहिना,
गारि-गूरि दैत हाथी पर,छूटल,
टोलक-टोल, मुँह दुसना,
जमीनदारी खतम भेलो पर सोचल,
किछु ली असूलि,
मुदा लोक सभ बुधियारी कएल,
नहि अएलाह ओ’ घूरि।
69. गैस सिलिण्डरक चोरि
गेलहुँ रपट लिखाबय,
भेल छल सिलिण्डरक चोरि।
मोंछ बला थानेदार बजलाह,
बूरि बुझैत छी हमरा सभकेँ,
डबल सिलिनडर चाही,
एफ. आइ. आर. सस्ता नहि,
अछि एतेक हे भाइ।
हम कहल डबल सिलेण्डर,
तँ अछिये हमरा,
अच्छा तँ
तेसर सिलेण्डर लेबाक अछि देरी।
तकल कतय चोरकेँ अहाँ,
अहाँक तकनाइ अछि जेना,
चैत अछि कोल्हूक बरद।
भरि दिन घुमैछ नहि बढ़ैछ,
एको डेग,अहँ नहि करू सैह,
प्रगतिक नाम पर एहि बेर।
स्कूटरक चोरिक बेर कहलक,
इंस्योरेंसक पाइ चाही,
कहू अहाँसँ कोर्टमे भ’ पायत,
देल अहाँसँ गबाही।
फेरी पड़ि जायत अहाँकेँ,
पुनः कोर्टमे जायब,
उलटा निर्णयो भ’ जायत,
बूझि फेर से आयब।
संग गेल ड्राइवर कहलक नोकरी,
छैक एकरे ठीक,
पाइयो अछि कमाइत करि,
रंगदारी,फेकैत पानक पीक।
70. फैक्स
फैक्टरी पहुँचि कहल,
करू सर्च वारंट पर साइन,
मालिक कहल रुकू किछु काल धरि,
फोन करय छी आइ।
ट्रांसफरक ऑर्डर आयल,
रिलीविङगक संगहि,
अफसर निकलल ओतयसँ,
वारंट बिना एक्सीक्यूट केनहि।
71.बूढ़ वर
कतय छी आयल आइ,
ताकि रहल छी वर,
20-20 वरखक दूटा,
अछि कतहु अभड़ल।
रंग सिलेबी सिंघ मुठिया,
अद्ंत तकैत छी अहाँ,
से भेटत कहिया।
की चाही एकटा पैघ,
20-2- केर दू गोटक बदला,
40 केर जौँ एकटा,
लय ली तँ छी हम तैयारे,
काज खतम करू सभटा।
72.नौकर
फोन करि कय घरमे पूछल,
छथि फलना घरमे आकि,
आगू पुछितथि ओ’ ब्अजलाह,
दय कय एक धुतकारी।
एहि फोनक हम बिल भरैत छी,
नहि करू अहाँ पुनः बात,
मैसेज अहाँक देब हम पुत्रकेँ,
से छी के अहाँ लाट?
नौकर नहि अहाँक ने छी,
से हम अपन पुत्रक,
कनिया कहि टा छी हम नौकर,
बुझू ई यौ अफसर।
73.क्लासमे अबाज
दुनू दिशक बेंचकेँ उठाकय पुछलन्हि,
आयल कोन कातसँ अबाज।
पकड़ल एक कातकेँ छोड़ल,
फेर कएल दू फारि।
आधक-आध करैत पहुँचलाह,
फेर जखन लग लक्ष्य,
दुइ गोट मध्य जानि नहि सकलाह,
अबाज केलक कोन वत्स।
रैगिंगमे सेहो अहिना कए,
सभकेँ कहल उठि जाऊ,
जखन क्यो नहि उठल कहल,
अहाँ अहाँ अहाँ एकाएकी उठैत जाउ।
(अनुवर्तते)
No comments:
Post a Comment
"विदेह" प्रथम मैथिली पाक्षिक ई पत्रिका http://www.videha.co.in/:-
सम्पादक/ लेखककेँ अपन रचनात्मक सुझाव आ टीका-टिप्पणीसँ अवगत कराऊ, जेना:-
1. रचना/ प्रस्तुतिमे की तथ्यगत कमी अछि:- (स्पष्ट करैत लिखू)|
2. रचना/ प्रस्तुतिमे की कोनो सम्पादकीय परिमार्जन आवश्यक अछि: (सङ्केत दिअ)|
3. रचना/ प्रस्तुतिमे की कोनो भाषागत, तकनीकी वा टंकन सम्बन्धी अस्पष्टता अछि: (निर्दिष्ट करू कतए-कतए आ कोन पाँतीमे वा कोन ठाम)|
4. रचना/ प्रस्तुतिमे की कोनो आर त्रुटि भेटल ।
5. रचना/ प्रस्तुतिपर अहाँक कोनो आर सुझाव ।
6. रचना/ प्रस्तुतिक उज्जवल पक्ष/ विशेषता|
7. रचना प्रस्तुतिक शास्त्रीय समीक्षा।
अपन टीका-टिप्पणीमे रचना आ रचनाकार/ प्रस्तुतकर्ताक नाम अवश्य लिखी, से आग्रह, जाहिसँ हुनका लोकनिकेँ त्वरित संदेश प्रेषण कएल जा सकय। अहाँ अपन सुझाव ई-पत्र द्वारा ggajendra@videha.com पर सेहो पठा सकैत छी।
"विदेह" मानुषिमिह संस्कृताम् :- मैथिली साहित्य आन्दोलनकेँ आगाँ बढ़ाऊ।- सम्पादक। http://www.videha.co.in/
पूर्वपीठिका : इंटरनेटपर मैथिलीक प्रारम्भ हम कएने रही 2000 ई. मे अपन भेल एक्सीडेंट केर बाद, याहू जियोसिटीजपर 2000-2001 मे ढेर रास साइट मैथिलीमे बनेलहुँ, मुदा ओ सभ फ्री साइट छल से किछु दिनमे अपने डिलीट भऽ जाइत छल। ५ जुलाई २००४ केँ बनाओल “भालसरिक गाछ” जे http://www.videha.com/ पर एखनो उपलब्ध अछि, मैथिलीक इंटरनेटपर प्रथम उपस्थितिक रूपमे अखनो विद्यमान अछि। फेर आएल “विदेह” प्रथम मैथिली पाक्षिक ई-पत्रिका http://www.videha.co.in/पर। “विदेह” देश-विदेशक मैथिलीभाषीक बीच विभिन्न कारणसँ लोकप्रिय भेल। “विदेह” मैथिलक लेल मैथिली साहित्यक नवीन आन्दोलनक प्रारम्भ कएने अछि। प्रिंट फॉर्ममे, ऑडियो-विजुअल आ सूचनाक सभटा नवीनतम तकनीक द्वारा साहित्यक आदान-प्रदानक लेखकसँ पाठक धरि करबामे हमरा सभ जुटल छी। नीक साहित्यकेँ सेहो सभ फॉरमपर प्रचार चाही, लोकसँ आ माटिसँ स्नेह चाही। “विदेह” एहि कुप्रचारकेँ तोड़ि देलक, जे मैथिलीमे लेखक आ पाठक एके छथि। कथा, महाकाव्य,नाटक, एकाङ्की आ उपन्यासक संग, कला-चित्रकला, संगीत, पाबनि-तिहार, मिथिलाक-तीर्थ,मिथिला-रत्न, मिथिलाक-खोज आ सामाजिक-आर्थिक-राजनैतिक समस्यापर सारगर्भित मनन। “विदेह” मे संस्कृत आ इंग्लिश कॉलम सेहो देल गेल, कारण ई ई-पत्रिका मैथिलक लेल अछि, मैथिली शिक्षाक प्रारम्भ कएल गेल संस्कृत शिक्षाक संग। रचना लेखन आ शोध-प्रबंधक संग पञ्जी आ मैथिली-इंग्लिश कोषक डेटाबेस देखिते-देखिते ठाढ़ भए गेल। इंटरनेट पर ई-प्रकाशित करबाक उद्देश्य छल एकटा एहन फॉरम केर स्थापना जाहिमे लेखक आ पाठकक बीच एकटा एहन माध्यम होए जे कतहुसँ चौबीसो घंटा आ सातो दिन उपलब्ध होअए। जाहिमे प्रकाशनक नियमितता होअए आ जाहिसँ वितरण केर समस्या आ भौगोलिक दूरीक अंत भऽ जाय। फेर सूचना-प्रौद्योगिकीक क्षेत्रमे क्रांतिक फलस्वरूप एकटा नव पाठक आ लेखक वर्गक हेतु, पुरान पाठक आ लेखकक संग, फॉरम प्रदान कएनाइ सेहो एकर उद्देश्य छ्ल। एहि हेतु दू टा काज भेल। नव अंकक संग पुरान अंक सेहो देल जा रहल अछि। विदेहक सभटा पुरान अंक pdf स्वरूपमे देवनागरी, मिथिलाक्षर आ ब्रेल, तीनू लिपिमे, डाउनलोड लेल उपलब्ध अछि आ जतए इंटरनेटक स्पीड कम छैक वा इंटरनेट महग छैक ओतहु ग्राहक बड्ड कम समयमे ‘विदेह’ केर पुरान अंकक फाइल डाउनलोड कए अपन कंप्युटरमे सुरक्षित राखि सकैत छथि आ अपना सुविधानुसारे एकरा पढ़ि सकैत छथि।
मुदा ई तँ मात्र प्रारम्भ अछि।
अपन टीका-टिप्पणी एतए पोस्ट करू वा अपन सुझाव ई-पत्र द्वारा ggajendra@videha.com पर पठाऊ।
'विदेह' २३२ म अंक १५ अगस्त २०१७ (वर्ष १० मास ११६ अंक २३२)
ऐ अंकमे अछि :- १. संपादकीय संदेश २. गद्य २.१. जगदीश प्रसाद मण्डलक दूटा लघु कथा कोढ़िया सरधुआ आ त्रिकालदर ्शी २.२. नन...
-
"भालसरिक गाछ" विदेह वर्ष-1 मास-1 अंक-1 संपादकीय एहि प्रथमांक केँ प्रस्तुत करैत हम हर्षित छी। एहि मे मिथिला पेंटिंग आ...
-
ऐ अंकमे अछि :- १. संपादकीय संदेश २. गद्य २.१. जगदीश प्रसाद मण्डलक दूटा लघु कथा कोढ़िया सरधुआ आ त्रिकालदर ्शी २.२. नन...
-
जयकान्त मिश्र आ मैथिली शब्दकोश मैथिलीक पुरोधा जयकान्त मिश्र (१९२२-२००९ ) क ३ फरबरी २००९ केँ सात बजे साँझमे निधन भऽ गेलन्हि। मैथिली साहित्...


text:
Wednesday, September 24, 2014
मर्दानी नारी (क. फागु लाल साहु)
83म सगर राति दीप जरय, सखुआ-भपटियाहीमे पठित कथा-
मर्दानीक मतलब होइत अछि, निडर, साहसी, स्वतंत्रता व आत्मनिर्भरता। नारी जेतेक अछि सबहक अन्दर ई तागत अछि, परन्तु खगता ऐ बातक अछि जे नारी सभ ई बातकेँ समझौ आ समझि कऽ बाहर निकालौ।
ई कथा छी एकटा अब्बल-दुब्बर गरीब नारीक। बर्ख २०१३ तिथि स्वतंत्रता दिवसक दिन हरिपुर डीह टोलक रूपनी देवी, मधुबनीसँ कलुआही जाइवाली पक्की सड़कक कातमे एकटा छोट-छीन चाहक दोकान खोलि अपन रोजगारक शुरू केलक। रूपनीकेँ ई दोकान खोलैक प्रयोजन ऐ लेल पड़ल जे एक दिन अन्नक अभावमे बाले-बच्चे भूखले सूतए पड़लै। विहान भने रूपनीक पति भोला रोजी वास्ते गामक मालिक टुनटुन ठाकुरक हबेलीमे पहुँच मजदुरी करए लगल।
दोकान खोलैसँ पनरह दिन पहिनेक बात छी। रूपनी अपन पतिक कमाएल बोइन लबैले टुनटुन ठाकुर हबेलीपर गेल। भिनसरक आठ बजैत रहै। रूपनीकेँ देखिते ठाकुर साहैब पुछि बैसल-
“केतए एलेँ रूपनी?”
बाजलि-
“मालिक, बोइन लइले।”
एतबे बात सुनैत टुनटुन बाबू भड़कि उठला। रूपनीकेँ फटकारैत बजला-
“अखनि तँ भोलबा खेतमे पहुँचबे कएल आ तूँ बोइन ले चलि एलेँ।”
रूपनी सकदम भऽ ठाढ़े छल। आकि पुन: टुनटुन बजला-
“खुरपी ले, दरबज्जाक सभटा घास उखार तखने बोइन देबौ।”
ई बात सुनिते रूपनीक आगू रातिक तरेगन सोझहामे आबि गेल। माथपर हाथ दऽ सोचए लगल। की करूँ, रातिमे तँ सब परानी भूखले सुति रहलौं। अखनि की खाएत आ खाएब। मालिकक बात तँ निठुर होइते अछि। कमाएलो बोइनपर लुलकार सुनैए पड़ै छै। आब की करब! पेटमे अन्न नै, गामपर बच्चा बाटे तकैत हएत जे मालिक ऐठामसँ किछु आनत माए तँ खाएब। मुदा ई कोन भगवानक चक्र छी। नै आब छूछ हाथे घर नै जाएब। सोचैत रूपनी चटे हबेलीसँ धुरियाएले पएरे घूमि बजार पहुँचल। बजारक एकटा किराना दोकानपर आबि दोकनदारकेँ कहलक-
“मालिक, ई हमर नाकक छौंक रखि लिअ आ चाउर-आँटा दिअ।”
दोकनदार बाजल-
“भोला हमर दू दिन काज केने छल, जे बोइनो पछुआएल छै। अहाँ जे समान लेब से बाजू दऽ दइ छी।”
रूपनी सोचैत बाजलि-
“एक दिनक बोइनक चाउर-आँटा दऽ दिअ आ एक दिनककेँ चाहपती-चीनी आैर बिस्कुट आैरो पलाष्टिकक पचासटा गिलास दऽ दिअ।”
दोकानदार बाजल-
“पाहुन अबै छथि की?”
रूपनी-
“नै, चाहक दोकान खोलब।”
दोकानदार चाहक दोकान खोलै जोकर सभ समान दैत समझबैत-बुझबैत दोकान चलबैक सभ तरीका बुझा रूपनीकेँ विदा केलक।
रूपनी घर अबिते पहिने खेनाइ बना बाल-बच्चाकेँ खिआ पति लेल खेनाइ लऽ ठाकुर साहैबक खेत जा भोलोकेँ खिएलक। पछाति ओतएसँ घर आपस विदा भेल। बाटमे अबैत रूपनीकेँ ठाकुर साहैबक मलिकाना बात झुड़झुड़ाइत माथकेँ घुड़ियबैत, पछाति बरहम स्थानमे बैसि दोकानक जगह टोहिया लेलक। टोहियबिते ओतए घर आबि पहिने खेनाइ खेलक।
दोसरे दिन रूपनी स्वतंत्रता दिवसक अवसरिपर चाहक दोकान खोलि अपन मधुर भाषाक सहयोगसँ चाह-बिस्कुट बेचए लगली। अपन हूनर संग साहसकेँ बटोरि पतिकेँ मजदूरी करैसँ मना करैत दोकानेपर काज करैक बोध देबए लगली। भोला सेहो मालिक ठाकुरक झझकारकेँ मोन पड़ैत दोकानक काजमे जतनसँ लागि गेल।
रूपनी साले भरिमे काफी उन्नति करैत दोकानक रंग-ढंग बदलि देलक और अपन पति भोलाकेँ मालिक कहि सम्बोधित करैत चाहक दोकानसँ मिठाइ, जलपान आ भोजनक दोकान बना रूपनी अपन साहस आ मर्दानीक संग आत्म निर्भरताक परिचए दैत स्वतंत्रताक जिनगी जीवि रहल अछि।
Subscribe to: Post Comments (Atom)


text:
Tuesday, September 9, 2014
फक दऽ निसाँस छूटल (क. शारदा नन्द सिंह)
शारदा नन्द सिंह ::
फक दऽ निसाँस छूटल
“की यौ भाय, एतै डेरा आबि गेलै की?”
“हँ औ बाबू, की कहब एतेक दिनसँ...।”
“हँ-हँ से की?”
“अरे बा, आबो बुझैमे कोनो भाँगठ अछि?”
“यौ, कहैबला कोनो बात छै ऐमे। की कहू कए पुश्त बीत गेलैए, हमर पुरखा, तिनको पुरखा आ हुनको, तीन मुँह घर एके दुरखा। छला कहबैत मुँहपरखा। गामेटा नै दिगारि भरिमे। तँ धिया-पुता बुझू काँकोरेक बच्चा भरा गेलै सभ खादि-चबहच्चा। मुदा वेमनसताक अपगम नै सभतरि रस्ता जाम कलह द्वेष कुलषित भावना, नीनो होइ हराम। भोर-साँझ एक्के रंग युद्ध होइ घमशान। केकरोसँ कियो कम नै, मनु-भैंसाक शान।”
हम कहलिऐ अपन ननकिरबाकेँ-
“चल छोड़ि एकरा सभकेँ, नै बँचतौ आब प्राण। तँए नै मुँह मलान। फक दऽ निसाँस छूटल रहै छै काजमे जुटल। घर फूटल गमारे लूटल। हे भूमि देब तीन पुरखाक झंझटसँ पिण्ड छूटल। रहै ने एना घर फूटल। ओहेन घरसँ बढ़ियाँ बरू ई केहनो छै मरैया लटकल।”
परिवारक प्रभाव समाजपर, समाजक प्रभाव देशपर। मुदा हमरा परिवारपर तेकर कोनो ने असर। ने काजक प्रति समर्पण आ ने समैक प्रतिवद्धता, ओ अभावे भरल असभ्यता।
Subscribe to: Post Comments (Atom)


text:
मैथिली मचान – दिल्ली विश्व पुस्तक मेला विभिन्न दृष्टिकोण मे
मैथिली मचानः दिल्ली विश्व पुस्तक मेलामे मैथिली भाषाक स्वतंत्र सहभागिताक पहिल अनुभवक पाँच दिन बीतल
भारतक राजधानी क्षेत्र मे मैथिलीभाषीक जनसंख्या जतबा विशाल अछि ओतबा विशाल छैक अपन मातृभाषा मैथिली प्रति सभक लगन, समर्पण आ लगाव। दिल्ली सन जगहपर भाषा-साहित्यसँ जुड़ल कार्यक्रममे विगत किछु वर्ष सँ निरन्तर बढोत्तरी भऽ रहलैक अछि जेकर सकारात्मक प्रभाव आब मैथिली पठनीय संस्कृति मे सेहो बढोत्तरी होयबाक लक्षण सँ क्रान्तिकारी परिवर्तन स्पष्ट छैक। धीरे-धीरे वार्षिक उत्सव-महोत्सवरूपी आयोजन सँ आब मासिक आयोजनमे परिणति पेबाक संग-संग छोट-छोट परिचर्चा गोष्ठी, नाट्य प्रस्तुति, कवि गोष्ठी, कलाकृति आ गृह उद्योगक उत्पाद सभक बिक्री-प्रदर्शनी, पोथी सभक बिक्री-प्रदर्शनी, मिथिला चित्रकला प्रदर्शनी, साहित्यिक विमर्श आदिक संख्या दिन-ब-दिन बढैत जा रहलैक अछि। राजनीतिक अधिकार प्रति सचेतनाक प्रसार हेतु सेहो ई सब आयोजन महत्वपूर्ण भूमिकाक निर्वाह कय रहल छैक आर एकर संख्या जनसंख्याक अनुपातमे एखनहु तेहेन उल्लेखनीय नहि भेलाक बादो निरन्तर बढैत कहि सकैत छी। एहि क्रममे २०१८ केर दिल्ली विश्व पुस्तक मेलामे मैथिली-अभियानीद्वय अमित आनन्द ओ डा. सविता झा खान केर संयुक्त प्रयास सँ मैथिली मचान नामक सिर्फ मैथिली भाषाक पोथी बिक्री-प्रदर्शनीक संग विभिन्न साहित्यिक विमर्श ओ पोथी विमोचन आदिक आयोजन एक संग ६ जनवरी सँ १४ जनवरी धरिक उल्लेख्य समयान्तराल वास्ते लगाओल गेल अछि जेकर सफलताक खिस्सा कतेको रास पत्र-पत्रिका आ मीडियाक हाईलाइट्स मे स्पष्ट देखा रहल अछि। सबसँ खास बात ई जे मैथिली जनमानस लेल ई मचान एकटा अमृतक घैला जेकाँ सिद्ध भऽ रहलैक अछि जतय नित्य सैकड़ों-हजारों मैथिलीभाषी पहुँचिकय अमृतक किछु विन्दु अपनो पान करय वास्ते लूटि मचौने छथि।
ओना त एहि तरहक आयोजनक समर्थन मे शुरुहे सँ समय देने छथि प्रवीण कुमार झा – काल्हि पाँचम दिन मेलाक अवस्थापर विस्तार सँ हिनका संग चर्चा भेल। मैथिली जिन्दाबादपर सन्दर्भ मैथिली मचान प्रति अलग-अलग दृष्टिकोणसँ जिज्ञासा कयलापर श्री झा अपन विचार सम्प्रेषित कयलनि अछि। सबसँ पहिने ओ ई कहला जे मैथिली मे पढबाक रुचि स्वयं मे अछि आर परिणामस्वरूप कुल २१ गोट किताब कीनलहुँ। लोकक जुटान आइ पाँचम दिन केहेन रहय – श्री झा कहैत छथि जे लोकक बहुत नीक झुकाव मचान प्रति देखाएछ। आस-पड़ोसक स्टालपर अन्यान्य भाषाक नामी-गिरामी प्रकाशक सभक पोथीक तुलनामे मैथिलीक स्टाल एकटा अलगे रौनक मे देखाएत अछि। टिमटिमाएत तारा सभक बीच पूर्णिमाक चान जेकाँ चमैक रहल अछि मैथिली मचान। अगबे भीड़ अछि आ कि पोथियो खरीदल जा रहल अछि, एकर उत्तर मे कहैत छथि जे पोथीक उपलब्धता समुचित ढंग सँ वर्गीकृत नहियो रहैत स्वयं मैथिली पाठक अपन रुचि मे कविता, उपन्यास, लघुकथा, कथासंग्रह, इतिहाससँ जुड़ल पोथी आदिक मांग करैत छथि, कियो-कियो लेखकक नाम लयकेँ पोथीक मांग करैत छथि, मंच व्यवस्थापक ताहि क्रममे सहयोग करैत उल्लेख्य पोथी बिक्री सेहो भऽ रहल अछि।
मैथिली साहित्य केर अवस्था केहेन देखाएत अछि, ओ कहलनि जे युवावर्गक पाठकक झुकाव अपन भाषा-साहित्यक पोथी दिस देखि ई आइयो ओतबे सुरक्षित आ उज्ज्वल कहल जा सकैत अछि। सबसँ बेसी भयावह तखन होएत छैक कोनो भाषाक भविष्य लेल जखन ओकर पठनीयता आगूक पीढी लेल कोनो औचित्य नहि रखैत हो। मैथिलीक पठनीयतापर सेहो सवाल उठैत रहैत छैक, हालाँकि पाठकक तरफसँ सेहो उपलब्धताक सवाल उठाओल जाएत रहल छैक। मुदा एहि गैप – लेखक आ पाठक बीचक अन्तरकेँ नीक सँ सम्बोधन कयलक अछि मचान। तखन त ई मचान काफी दूर तक जायत भविष्य मे, प्रवीण कुमार झा दाबीक संग कहैत छथि जे ई बहुत दूरे धरि नहि दूरो सँ दूर जायत। मैथिली पोथीक पाठक जाहि तरहें एहि मचानकेँ स्वीकृति आ समर्थन देलनि अछि ताहि सँ स्पष्ट अछि जे मचान ठोस स्वरूप मे बारह-मासा उपक्रमक रूपमे सेहो उपलब्ध भऽ सकत, देशक आन-आन राज्य मे सेहो ई प्रदर्शनी आ बिक्रीक केन्द्र स्थाई-अस्थाई तौरपर चलायत, एहि सब विन्दुपर संचालक लोकनिक संग-संग हम समर्थक सब सेहो चर्चा कय रहल छी।
मचान-दलान-घूर आदि मिथिला संस्कृतिक एहेन ठामक नाम थिक जतय सब कियो एकत्रित होएत कोनो विषय या प्रसंगपर रमणगर चर्चा करैत अछि। मैथिली मचान पर सेहो नित्य कोनो न कोनो विन्दुपर – कोनो न कोनो रचनाकार-लेखक आदिक संग विमर्श स्थापित कयल जा रहल अछि। हालाँकि जगहक कमीक कारण आ विमर्शक वातावरण प्रदर्शनी-बिक्री केन्द्रपर आम भीड़ लेल कम सिर्फ सरोकारवाला लेल बेसी होयबाक कारण तेहेन आकर्षक आ मनलग्गू नहि भऽ रहल अछि; तखन एडवर्टाइजमेन्ट केर मसल्ला त जरुर छी ई। फेर जँ डा. रमानन्द झा रमण, डा. उषा किरण खान, नेपालसँ श्याम शेखर झा, दिल्लीसँ गंगेश गुंजन, शेफालिका वर्मा आदिक प्रस्तुति होयत आर तेकरा फेसबुक लाइव सँ दुनिया भैर मे परोसि सकब त विज्ञापन दूरगामी अवस्स होयत। विमर्शक प्रासंगिकता पर प्रवीणजीक ई विचार भेटल। विमर्श मे यदि ध्वनि-विस्तारक माइक्रोफोन-स्पीकर आदिक उपयोग होएत त ई आरो जनोपयोगी भऽ सकैत छल। तथापि, कम सँ कम लोक ई जानि पाबि रहला अछि जे फल्लाँ-फल्लाँ बिग शौट्स सब एला, हुनका संग फल्लाँ-फल्लाँ बिग शौट्स सब वार्ता कयलनि, वार्ता फल्लाँ-फल्लाँ बिग शौट्स लेखनीपर कयल गेल, आदि। पोथीक मचान पर विमर्शीक विचार में दूरदृष्टिता समुचित रूप सँ अबैत रहल मुदा एकर लाभ दूरगामी नहि भऽ सकल, ओ कहलनि।
यूपीएससी परीक्षार्थी केर क्रय मादे सकारात्मकताक अवस्था रहबाक बात सेहो बतौलनि। मैथिली साहित्यक कोन विधा व्यवसायिकता सम्पन्न लागि रहल अछि, ताहि सन्दर्भ मे हुनकर मन्तव्य रहलनि जे लघुकथा केर बहुलताक संग मैथिली साहित्यक इतिहास प्रति पाठक मे बेसी जिज्ञासा देखैत ई कहि सकैत छी जे एहि सब दिशामे बेसी स बेसी लेखन केला सँ मैथिली व्यवसायिक भाषाक रूपमे सेहो ख्याति प्राप्त करत। ग्राहक सब गीतनाद आ खिस्सापिहानीक पोथीसँ ऊपर उठलाह कि नहि, एहु विषयमे प्रवीणजी सकारात्मक अवस्था हेबाक बात कहलनि। संचालक लोकनिक जे चिन्तन छलन्हि ओ त पूर्ण सफल होएत देखायल, तखन आगाँक लेल हिनका लोकनिक समग्र भाव केहेन लागल – एकर जबाब दैत ओ कहैत छथि जे सोशल मेडिया केर कएक टा आदमी सम्पर्क में छैथ सविताजीक, एकरा आगाँ बढ़ाबय लेल। कइएको हिन्दी प्रकाशक सब सेहो काफी रुचिपूर्वक मैथिलीक गरिमा सँ परिचित भऽ पेला अछि, ओहो सब आगामी समयमे मैथिलीक लेखक सँ किताब लिखबेनाय आ प्रकाशित करैत बाजार व्यवस्थापन मे हिन्दी-अंग्रेजी जेकाँ अर्थ उपार्जनक भविष्य देखि रहला अछि।
अन्तमे प्रवीणजी नवारम्भ प्रकाशनक संचालक अजित आजाद संग शेयर कयल काफी रास अनुभव प्राप्तिक संग पान सेहो खेबाक अवसर भेटल, संग देलनि मैथिली लेखक संघक अध्यक्ष विनोद कुमार झा आ मैथिली कवि – विमलजी मिश्र।
हरिः हरः!!


text:
भारंगम मे शामिल होए मैथिली नाटक : श्याम साहनी
लहेरियासराय क बेलवागंज स एन.एस.डी आ फेर सिंगापुर तक मे अपन अभिनय स लोहा मनेनिहार श्याम साहनी आय अंतराष्ट्रीय स्तर पर पहचान बना चुकल छथि । एकटा छोट जगह स निकली कए एहन मुकाम...
मैथिली एखनो सिनेमाक पटल पर अनुपस्थित अछि : श्रीपति
पटना। अपन लघुफिल्म रक्त तिलक स राष्ट्रीय स्तर पर पहचान बना लेनिहार फिल्मकार मनोज श्रीपतिक कहब अछि जे मैथिली मे एखनो तक कोनो फिल्मक निर्माण नहि भ सकल अछि। मैथिली फिल्मक नाम पर जे...
भागलपुर स उड़ान अगिला मास तक : कश्यप
बिहार मे हवाई सेवा पर इसमाद शुरू स नजरि रखने अछि। 2009 मे सबस पहिने इसमाद इ समाद देने छल जे स्प्रीट एयर दरभंगा आ पूर्णिया स सेवा शुरू करत। दरभंगा स त सेवा...
मिथिलाक नेता मिथिला कए लुटलक : एकांत
पृथक मिथिला राज्य क लेल मुहिम बा आन्दोलन आब नव नहि अछि। कियो 60 साल त कियो 100 साल पुरान हेबाक दावा करैत छथि । संस्थागत भेलाक बावजूद इ आंदोलन बेसी व्यक्तिगत रहल। मुदा...
हमर संघर्ष मे नुकायल अछि कार्टूनक गुदगुदी : पवन
कार्टूनिस्ट पवन क परिचय देबाक आइ जरुरत नहि अछि। बिहार नहि बल्कि समस्त भारत पवन क कार्टून क सब भोर बाट तकैत अछि । राजनीतिक टीका हो बा सामाजिक कटाक्ष पवनक कार्टून अपना आप...
रंगमंच स बहुत आसान अछि सिनेमा क निर्देशन : प्रकाश
मैथिली रंगमंच कहबा लेल बहुत पुरान अछि आ समय समय पर अपन उपस्थिति दर्ज करैत रहल अछि। मुदा भोजपुरी स जेना फिल्म क क्षेत्र मे मैथिली बहुत पाछु भ गेल, तहिना नाटक क क्षेत्र...
मैथिली रंगमंच मे महिला लेल आब उज्जवल भविष्य : रूपम
1995 स रंगमंच स जुडल रूपम श्री नैन ने तिरपित भेल स घर-घर चर्चित भ चुकल छथि। 2009 मे रंगकर्मी परमिला झा नाट्य वृति प्राप्त केनिहारि रूपम पंचकोशी सहरसा क नाम आइ अपन अभिनय...


text:
जेडीयू नेता जॉर्ज फर्नांडिस राज्यसभा सांसद बनि गेलाह . फर्नांडिसजी एहि बेर पार्टी सं टिकट नहि मिलला पर मुजफ्फरपुर सं लोकसभा चुनाव सेहो लड़ल छलाह मुदा जीत नहि पएलाह. ओहि टाइम बिहार के मुख्यमंत्री नीतीश कुमार हुनका भरोस देने छलखिन्ह जे अहां चुनाव नहि लडुं अहां के राज्यसभा भेज देल जाएत. मुदा ओहि समय हुनका चढ़ाबय वाला लोक सभ चुनाव लड़बा देलखिन्ह. तखन ओ इहो कहने छलखिन्ह जे समाजवादी नेता चुनाव लड़ि कs संसद मे पहुंचैत अछि... राज्यसभा के रास्ता सं नहि. मुदा हारला के बाद फेर ओहे रास्ता अख्तियार कएलाह.
ओना त फर्नांडिस जी नीक नेता छथिन्ह. मुदा आब हुनकर उम्र भेलन्हि. उम्र के असर... फेर खराब स्वास्थ्य. ओ काफी दिन सं अस्वस्थ चलि रहल छथिन्ह. अस्वस्थ रहले के कारण नीतीश जी हुनका टिकट नहि देने रहथिन्ह. स्वास्थ्य नीक नहि रहला के कारण राज्यसभा के शपथ लेबय लेल जखन संसद पहुंचलाह. दोसर नेता सभ हिनका सहारा देने छलखिन्ह. शपथ लेबय काल सेहो दोसर सांसद मदद कएलखिन्ह. ठीक सं आवाज सेहो नहि निकलय छलन्हि. लोक के त शपथ मे सिर्फ हुनकर नामे टा सुनाय पड़लन्हि.
आब सवाल ई अछि जे कि एहन हाल मे हुनका सांसद बनबाक चाही छल ? सांसद बनाबय के प्रति पार्टी के किछ जिम्मेदारी अछि कि नहि ? कि पार्टी जिनका चाहत हुनका एमपी बना देत ? कि बूढ़... बीमार लोक से राज्यसभा मे जएबाक चाही ?
सभ किछ के उम्र होएत अछि. अखन हुनका आराम करबाक चाही. स्वास्थ्य लाभ करबाक चाही छल. सांसद बनला पर कई तरहक जवाबदेही... जिम्मेदारी होएत अछि. ई उम्र हुनकर सेवा करबाबय के छनि... करय के नहि. हुनकर योगदान के लोक नहि भूलतन्हि... मुदा आब देश के लेल योगदान देबय वाला दोसर लोक के त आगां आबय दिओन्हि. युवा सभ के मौका दिओन्हि. बिहार मे योग्य लोक के कोनो कमी नहि छनि. जेडीयू के राजनीतिक फायदा छोड़ि कोनो स्वस्थ लोक से राज्यसभा के लेल भेजवाक चाही छल. जे राज्य... देश के लेल अपन पूरा योगदान द सकय छलखिन्ह. जेडीयू के अगर हुनकर बेसि फिक्र छल त... हुनका देखभाल के लेल आओर दोसर तरीका खोजबाक चाही छल.
सांसद के काज बड़ जिम्मेदारी वाला रहय छनि. राज्य... देश- दुनिया के विकास के लेल काज करय पड़य छनि. कि एहि उम्र मे बूढ़... बीमार राजनेता के संन्यास नहि ल लेबाक चाही छल ? कि पार्टी मे आओर दोसर नेता के अकाव पड़ि गेल छलन्हि ? दोसर के लेल उम्र तय करय वाला राजनेता अपना बेर मे मुंह किएक फेर लय छथिन्ह ? अहां सभ के कि लगैत अछि कि हुनका सांसद बनबाक चाही छल ? कि राज्यसभा मे किनको भेजय के बस एकटा औपचारिकता निभाएल जाएत अछि ?


text:
सोमवार, 10 सितंबर 2012
Home Unlabelled मणिपद्म जयन्तीपर दिल्लीमे मिथिलांगन द्वारा कवि गोष्ठी ९ सितम्बर २०१२ केँ सम्पन्न(रिपोर्ट पूनम मण्डल)
मणिपद्म जयन्तीपर दिल्लीमे मिथिलांगन द्वारा कवि गोष्ठी ९ सितम्बर २०१२ केँ सम्पन्न(रिपोर्ट पूनम मण्डल)
-मणिपद्म जयन्तीपर दिल्लीमे मिथिलांगन द्वारा कवि गोष्ठी ९ सितम्बर २०१२ केँ सम्पन्न
-कवि गोष्ठीक संचालन मानवर्धन कण्ठ केलनि।
-कुमार शैलेन्द्रक कविता पाठक दौरान दर्शक दीर्घासँ अभद्रतापूर्ण टोका-टोकी भेल। शुरूमे कुमार शैलेन्द्र टिप्पणी केने रहथि जे महेन्द्र मलंगिया जी कविता नै लिखै छथि। मंचपर कुमार शैलेन्द्रक टिप्पणी छल जे कविता नै लिखिनिहार नीक नाटक नै लिखि सकैए। तकर बाद महेन्द्र मलंगियाजी बिनु कविता पढ़ने उठि कऽ चलि गेलाह। तकरे बदलामे कुमार शैलेन्द्रक कविता पाठक दौरान दर्शक दीर्घासँ अभद्रतापूर्ण टोका-टोकी भेल। जातिवादी रंगमंचक दू ग्रुपक बीच भऽ रहल ऐ घटनाक्रमक बाद संचालक शान्ति बनेबाक अपील केलन्हि। तकर बाद टोका-टोकी केनिहार पाँचो व्यक्ति सेहो किछु कालमे चलि गेला।
-रवीन्द्रनाथ ठाकुर, मुन्नाजी, विनीता मल्लिक, मानवर्धन कण्ठ , कुमार शैलेन्द्र, रमण कुमार सिंह आदि कविता पाठ केलन्हि।
· Satya Narayan Jha, Poonam Mandal and Indra Bhushan Kumar like this.
Sanjay Choudhary जे कियो ई रिपोर्ट लिखने छथि ओ सभागार मे उपस्थित नई छलाह । कार्यक्रम बहुत नीक वातावरण आ नीक माहौल मे संपन्न भेल । कुमार शैलेंद्र जी महेंद्र मलंगिया जीक नामो तक नई लेलखिन्ह । रिपोर्ट लिख' बला सं अनुरोध जे आँखि मुईन क' झटहा नई फेकू , अहांक विश्वसनीयता समाप्त भ' जैत ।
Thursday at 7:03am · Like · 1
Rawindra Das je kyo ehan reporting karet chi o chahait chi je maithil sab jati ke larai me ojhraol rahathi aa ehin kaj ta bahuto lok ka rahal chathi kala me pit ptrakarita ke kono jagah nai chaik o rajnitikik patrakarita karu aa chadm nam sa nahi likhu
Thursday at 10:41am · Like · 1
Rawindra Das मुदा एक टा काज ओ बखूबी क रहल अछि आ दिन प्रतिदिन क रहल अछि . ओ काज अछि जातिवादिताक नाम पर झगरा केनाइ साहित्यकार सभ केर खुलेआम फसबूक आ ब्लोगक माध्यम स गारि पढ्नाई
Thursday at 11:43am · Like · 1
Poonam Mandal संजय चौधरी जी, कुमार शैलेन्द्र जी रवीन्द्र सुमनकेँ कहने रहथिन्ह दुनूमे सँ कोनो एक गोटा सँ पुछि लेब, हमर समदिया ओतए उपस्थित छल। अहाँ जातिवादी रंमंचसँ जुड़ल छी तेँ अहाँक छटपटाएब निश्चिते,मिथिलांगन केँ जँ अपन प्रतिष्ठा बचेबाक छै तँ अहाँ सन लोकसँ दूरा बनाबए पड़तै। मलंगिया जे मणिपद्मक विषयमे एकांकी संग्रह (साहित्य अकादेमी) मे जे लिखने छथिन्म्हह से अहाँकेँ नै बुझल हएत। पढ़ू आ मलंगिया जीक चरित्रक विषयमे बुझू।
Poonam Mandal रवीन्द्र दास जी। आँखि मुनि लेलासँ जँ समाधान निकलितै तँ दुनियाँमे कोनो समस्ये नै रहितै। काला आ साहित्यमे मैथिला ब्राह्मण आ कर्ण कायस्थ जै तरहेँ जातिवादी राजनीति कऽ रहल छथि/ केने छथितकर विरोध पीत पत्रकारिता छै। अहाँ आइ.डी. हमरा छद्म बुझा रहल अछि कारण जे अहाँ कॉपी-पेस्ट केने छी (साहित्यकार सभ केर खुलेआम फसबूक आ ब्लोगक माध्यम स गारि पढ्नाई) आदि, से एकटा चोर का "राड़ केँ सुख बलाय" केर लेखक "रोशन कुमार झा"क पोस्ट छिऐ। ओइ चोरकेँ पहिनहिये समदियासँ बैन कऽ देल छै। ओकर कुकृत्य नीचाँक लिंकपर देल अछिhttp://esamaad.blogspot.in/2012/09/blog-post_502.html
Gajendra Thakur जातिवादी रंगमंच आ ओकर संगी साथी सभक निर्लज्जता आँखि खोलएबला अछि।
Poonam Mandal जातिवादी रंगमंच जीवन झाक सुन्दर संयोगक मंचन २०१२ मे करैए आ कहैए जे ई पहिल मंचन छिऐ, जखनकि मलंगियाजीक जन्मसँ पहिने एकर मंचन भऽ चुकल अछि। संजय चौधरीजी अहाँ आ अहाँक संगी सभक जातिवादी रंगमंचक आ ओकर संगी साथीक विश्वसनीयता आ रवीन्द्र दासक पीत पत्रकारिता कहिया ने खत्म भऽ गेल देखू लिंक http://maithili-drama.blogspot.in/2012/06/blog-post_29.html
Kumar Shailendra samadiya me chapal riport ekdam galat anuchit aa bhramak achi.Ehan galat prachar nai karbaak chahi. malangiyajee bimar rahathi o aayalo nahi rahathi. ham aa sanjay choudhry hunka ghar par dekhi aayal rahi.Hamar kawitak khoob swagat bhel rahay karan o hamar doo masak darbhanga prawas par kendrit rahay. Samadiya me chapal ripot pardhlak baad hamra pahil khep e bujhba me aayel je videh sa jural lok sab katek grinit abhiyan chala rahal achi.
Poonam Mandal जातिवादी रंगमंचसँ जुड़ल कुमार शैलेन्द्रक झूठ घृणित, आ डरपोक जातिवादी रंगमंच जे चोर रोशन कुमार झा (राड़के सुख बलाए केर लेखक)सन कॉपीराइट चोरक संगी अछि, केर असली चेहरा अछि, जे प्रोग्राम सभमे अभद्रता करैए, एक दोसरासँ लड़ैए मुदा विदेहक विरुद्ध एक भऽ जाइए।
Gajendra Thakur रोशन कुमार झा नाम्ना जातिवादी चोरक संग जातिवादी रंगमंच आ कुमार शैलेन्द्रक साँठ-गाँठ सोझाँ अछि। तखन ककर गप ठीक मानल जाए, झूठ आधारित जातिवादी रंगमंचक वा सत्य आधारित समदियाक??


text:
पटना सहित अमृतसर व दिल्ली जाय बला ट्रेन रद्द...
सहरसा सँ पटना के बीच चलाई बला 12567 राज्यरानी एक्सप्रेस, सहरसा सँ अमृतसर के बीच चलाई बला 12204 गरीब रथ आर सहरसा सँ आदर्शनगर दिल्ली के बीच चलाई बला 15279 पुरबिया एक्सप्रेस, सहरसा अमृतसर के बीच चलाई बला 15531 जनसाधारण एक्सप्रेस, सहरसा समस्तीपुर के बीच चलाई बला 55555 आर 55567 सवारी गाड़ी अगला आदेश तक रद्द कायल गेल अछि।
कैको ट्रेन टर्मिनेट कायल गेल अछि...
18697 कोसी एक्सप्रेस सहरसा-पटना केँ बजाय आब सहरसा सँ पूर्णिया कोर्ट केँ बीच चलाओल जायत। 15283 जानकी एक्सप्रेस जयनगर केँ बजाय आब सहरसा सँ कटिहार केँ बीच चलाओल जायत। 55566 समस्तीपुर -सहरसा पैंसेजर ट्रेन आब खगडिया सँ समस्तीपुर केँ बीच चलाओल जायत। 12576 जनसेवा एक्सप्रेस बरौनी-सहरसा रद्द भ' गेल अछि । 15209 जनसेवा एक्सप्रेस सहरसा अमृतसर केँ बजाय आब बरौनी सँ अमृतसर केँ बीच चलाओल जायत। 05583 श्रावणी स्पेशल मेला स्पेशल ट्रेन मानसी सँ भागलपुर केँ बीच चलाओल जायत। 05584 श्रावणी स्पेशल भागलपुर - सहरसा रद्द भ' गेल अछि। 12204 गरीब रथ एक्सप्रेस खगडिया सँ अमृतसर केँ बीच चलाओल जायत। सहरसा-सियालदह केँ बीच चलाई बला 13169 हाटे बजारे एक्सप्रेस मानसी-खगडिया सँ चलाओल जायत। 55566 सहरसा-समस्तीपुर पैसेंजर ट्रेन आब खगडिया सँ समस्तीपुर केँ बीच चलाओल जायत।
प्राप्त सुचना केर मुताबिक़ 29 बोगी बोल्डर कटाव स्थल पर पहुँचल अछि। संगहि बचाव काज मेँ तेज़ी देखल गेल अछि।


text:
( रेडिमेडक मतलब जे काम चलाऊ, कमसँ कम समय मे, कमसँ कम खर्चा मे, आ कमसँ कम मेहनत मे, निकसँ निक समान, निकसँ निक व्यवस्था आ निकसँ निक मनोरंजन होइत अछि ! रेडिमेड सभ तरहे सभ लोककें अपना तरफ आकर्षित करैत अछि ! जकर किछ उदहारण हम मैथिल आर मिथिला (मैथिली ब्लॉग) पाठक गन के बिच प्रस्तुत करे चाहय छी ) ....
(१) हमर विवाह छल पंडितजी के देखलियैन डेढ़ घंटाक अन्दर मs ओ विवाह दान सब करा' देलथि ! हम पंडितजी सँ कहलियनि पंडितजी हम छंदोगी ब्रह्मण छी, हमरा सभक विवाह कमसँ कम छः सात घंटा मेs समाप्त होइत छैक ! मुदा अहां दुई घंटाक भीतर सब किछ कोनाक करबा देलियइ ? पंडितजी बजलाह .... सुनु जमाय बाबु " आब अहां के नै बुझल अछि जे रेडिमेडक जमाना छैक " तहि द्वारे झट मंगनी पट विवाह होइत छैक !
(२) हमर काकाक एगो बेटा लंदन मे रहैत छल ! पढाई लिखाई मे बहुत होनहार छल ! ओकरा पर सभके विस्वास छल जे एक दिन ई खान्दानक नाम रोशन जरुर करत ! दुई सालक बाद ओ गाम आयल आ संग मे ऐगो फोर्नर लड़की के सेहो लs कs आबी गेल छल ! तेँ ओकरा बाबु पुछलखिन्ह जे रौ बोउवा तू विवाह हमरा बिना कहने आ पंडितजी के बिना दिन तकेनै कोनाक कs लेला ? बोउवा बजल ... "बाबु आहां के आब ई नै बुझल अछि जे रेडिमेडक जमाना छैक " बाबु हमर विवाह नै भेल हन ई हमर गर्लफ्रेंड छी !
(३) हम दिल्ली नए - नए आयल छलहुँ ! हम आर हमर भैया एगो विवाह मे सामिल भेल छलहुँ ! विवाह मे देखलहुँ सभकियो नाचैत छल ! आ सब कियो ठारे - ठार भोजन करैत छल ! हम भैयासँ पूछलहुँ भैया अहिठाम ई की भs रहल छैक ? भैया कहलक ... रे बुरबक " आब तोरा ई नै बुझल छो जे रेदिमेडक जमाना छैक " आब लोकक पास ओतेक समय नै छैक जे ओ बैस के भोजन आ चारि घंटा बैस के प्रोग्राम देखता !
(४) साउथ अफ्रीका मे क्रिकेट मैच चलैत छल ! धोनीक टिम मैच खेलैत छल ! तहिसँ सभ टी.वी. समाचार चेनल पर धुवा - धार जय - जय कार होइत छल ! कियेकी २० - २० क्रिकेट मेच इंडिया जीत गेल छल ! हम अपन काका से पुछलियनि काका पहिने ५० - ५० ओभरक क्रिकेट मेच होइत छल ! आब २० - २० ओभरक खेल किये होइत अछि ? काका बजलाह ... बोउवा " आब अहाँ के ई नै बुझल अछि जे आब रेडिमेडक जमाना छैक " लोगक पास आब ओतेक समय नै छैक जे ओ बैस केs पूरा ५० ओभर के खेलक आनंद लेता !
(५) एगो हमर साथी छलथि हुनकर विवाह के मात्र पाँचे महिना भेल छलनि ! ताहिक उपरांत हुनकर घरवाली के एगो बच्चा जनमलनि ! ओही बातसँ आस - पासक जतेक पड़ोसी छलनि सभ केs लगलनि ई कोना केs भs गेल यो एखन त विवाह के मात्र पाँचे महिना भेल हएँ ! हमर साथी बजला ... " आब अपने सभ के ई नै बुझल अछि जे रेडिमेडक जमाना छैक " जे जन्मल धिया पुता आ बसायल घर सब के मिलैत छैक !
(६) एक दिनक बात अछि ... बाबा आर हम दुनु आदमी दिल्ली गेलो ! लालकिला आ कुतुबमीनार देखैक लेल ! आबैत काल मे बाबा के लघुसंका लागी गेलनि ! बाबा हमरा कहलथि जे कनी पानिक व्यवस्था कs दिअ जे हम लघुसंका करब ! हम एगो दूकान से १० रुपैया मे पानिक बोतल लेलहुँ आ बाबा के रोडक साइड मे जगह देखा देलियनि ! बाबा पानि लs केs रोड के साइड मे बैस के लघुसंका करैय लागला ! ताबे मे किम्हरो से ऐगो सफाई करैय बला जमेदार आबिगेल आ बाबासँ कहलकनि ... आपको " अब मालूम नहीं हैं जो अब रेडिमेड का जमाना हैं " जो आप रोड को गन्दा करते हो ! इसके लिए सरकार ने रेडिमेड सुलभ सौचालय का व्यवस्था किया हैं !
(७) इलहाबादक
एगो हमर पड़ोसी शर्माजी छलथि ! हुनका एगो २५ वर्षक लड़की छलनि जे डिग्री प्राप्त कs केs घर मे बैसल छलथि ! मुदा शर्माजी के अपन काज धंधा सँ फुरसते नै भेटैत छलनि जे ओ अपन बेटी मुन्नी के लेल वर तकता ! ओ बार बार हमरा परेसान करैत रहैत छलाह जे मदनजी कतौ हमरा मुन्नीक लेल योग्य लड़का देखियो ...... हम कहलियनि .... अपने केs " आब ई नै बुझल अछि जे आब रेडिमेडक जमाना छैक " आब इन्टरनेट के 'Shadi.com' पर
वर आ कनियाँ रेडिमेड भेटैत छैक ! मुन्नी से कहबई जे अपन योग्य लड़का ताकि लेट !
(८) एकटा हमर डॉक्टर काका छलथि ! हुनका दिल्लीमे घर आँगन नै छलैन तहि सs ओ अपन परिवारक लेल काफी परेसान रहैत छलैथ ! एक दिन ओ हमरा कहलैथ जे मदनजी हमरा कतौ जमीं खरीद दिअ जे हम दू सालमे अपन घर आँगन बनबा लेब कियेकी आब हमहूँ वृद्ध अवस्थामे आयल जायत छी ..... हम कहलियनि .... काका जी अहाँ के " आब ई नै बुझल अछि जे रेडिमेडक जमाना छैक " कतेक आदमी के रेडिमेड घर आँगन रियल स्टेट कम्पनी द्वारा मिलैत छैक !
(९) हम टी.वी. पर आजतक समाचारक चेनक देखैत छलहुँ ! विषय छल मंत्री परिषद् मे चिंता .... कांग्रेस के पूर्ण रूपसँ बहुमत प्राप्त भs गेल छल ! मुदा विरोधी दल बी.जे.पी. ओही के समर्थन नै करैत छल ! कहैत छल जे विदेशी नेता सोनिया गाँधी हमर मंत्री आ हमर सरकार नै बनि सकैत अछि ! ओही सम्मेलन मे श्री लालू प्रसाद यादव सेहो बैसल छलथि ! लालू जी अंत मे बजलाह ... " आपलोगों को मालूम नहीं हैं की अब रेडिमेड का जमाना हैं " बहुमत किसी को भी मिले मंत्री कोई भी बन सकता हैं ! जैसे मैं जब चारा घोटाला के केस में जेल जाने वाला था तो अपनी पत्नी को मुखमंत्री का कुर्शी पर बैठा कर जेल गया था !
(१०) किछ दिन पहिनेक बात अछि ! हम गामे मs रही हमर काका अपन बेटिक कन्यादान ठीक केलथि ! मुदा वर पक्ष बला कहलकनि जे सरकार हमरा दहेजक पाई काल्हि साँझ तक चाही तखने हम विवाह करब ! नै तेँ दोसर गाम के घटक तैयार छथि ! ई बात शनिक साँझ के छी ! सब कियो परेसान भोs गेला कारण की काल्हि रवि छले आ रवि के बैंक बंद रहैत अछि, साँझ तक एक लाख रुपैया के कोना व्यवस्था हेत ! दोसर दिन काका गाम मे दुई चारी आदमी के पुछल्खिन सभ कियो कहलकनि जे हम सोम दिन बैंक सs पाई आनी के देब ! मुदा वर पक्षक शर्त रवि दिनक साँझ तक छलनि ! अंत मे हम कहलियनि.... " अहां सभ के ई नै बुझल अछि जे आब रेडिमेडक जमाना छैक " आब पाई मशीन सs निकलैत अछि ! तखने हम दू आदमी झंझार पूर ATM मशीन पर गेलहुँ आ चारि टा कार्ड के एक लाख रुपैया निकाली के आबि गेलहुँ सब गाम मे देखते रही गेल ....
जय मैथिली, जय मिथिला,
मदन कुमार ठाकुर, कोठिया पट्टीटोल, झंझारपुर (मधुबनी) बिहार - ८४७४०४,


text:
अषाढ १० गते । दिपेन्द्र सिंह
जनकपुर अंचल अस्पतालके साप्ताहिक कार्यक्रमअन्तर्गत सरसफाई काएलगेल अछि । गरिब असहाय मंचके अध्यक्ष समाजसेवी बैद्यनाथ साहके नेतृत्वमे आई तेशर शनि दिन जनकपुर अंचल अस्पतालके बृहत रुपमे सरसफाई काएलगेल अछि । आई भिन्सर जनकपुरक औषधी व्यवसायी संघक ४४ स्थापना दिवसके अवसरमे ४ टा गन्धकी राखएवाला कन्टेनर सेहो अंचल अस्पतालमे प्रदान काएलगेल अछि ।
आई शनि दिन भिन्सर आयोजित सरसफाई कार्यक्रममे जनकपुरक महाविर युवा कमिटी , गणेश युवा कमिटि , औषधी ब्यवसायी संघ, जनकपुर अंचल अस्पतालक मेस्तर , डाक्टर , विद्यार्थीसभक सहभागिता रहल छलैक ।
गन्धकीये गन्धकी सँ भरल जनकपुर अंचल अस्पतालके नियमित रुपमे प्रत्येक सप्ताह सरसफाई करके अभिभायानके रुपमे सुरु काएलगेल समाजसेवी साह जानकारी देलनि अछि ।
तेशर सप्ताह जनकपुर अंचल अस्पतालमे सरसफाई काएलगेल0
अषाढ १० गते । दिपेन्द्र सिंह


text:
Friday, November 27, 2009
kohbar
मिथिलाँचल में कोहवर सब सँ प्रसिद्ध चित्रकला अछि जाहि केर बिना कोनो विवाह संपन्न नहिं होइत छैक । कनिया बरक कोठली के सेहो कोहबर कहल जाइत छैक आ एहि प्रकारक चित्रकला कनिया बरक कोठली में लगायल जाइत छैक जाहि केर अपन विशेष महत्व होइत छैक| कोहबर(चित्र ) के बीच में पुरैन होइत अछि जाहि केर सांकेतिक अर्थ छैक स्त्री-पुरुष के मिलन आ बाँसक गाछके तात्पर्य अछि वंश में वृद्धि | काछु होइत छैक दीर्घायुक प्रतीक आ माछ शुभ अपेक्षाक प्रतीक| मिथिलांचल में विवाह एक धार्मिक कार्य अछि जाहि में अन्य देवी देवताक संग नवग्रह पूजन सेहो होयत अछि| पूजा में प्रयोग होमय वला सामग्री शंख, पुरहर, पातिल, पटिया आदि के चित्रांकित कयल जाइत छैक ।
कनिया बर सहित बिधकरी सेहो बड महत्व छैक| मीठ बोली जे कि मिथिलांचलक कनिया केर सबस विशेष गहना अछि ताहि केर द्योतक सुग्गा-मैना आदि पक्षी एवम पुरुष के सुन्दरताक प्रतीक मोर एवम नवव्याहताक प्रति आकर्षित पुरुष भावके भ्रमर परिलक्षित करैत अछि | अंततः अपन सासुर दिस विदा कनियाक चित्र सेहो बनायल जायत अछि| मधुबनी शैली के इ चित्रकला हिन्दू विवाह के आत्मा के अंकित करैत अछि जे कि जीवन के मूलभूत सिद्धांत अछि | धर्मं आ परंपरा में परिवर्तन अयला सँ जीवनक मूल सिद्धांत नहिं बदलल जा सकैत अछि| ताहि कारण बेसी मिथिलावासी अपन सांस्कृतिक धरोहर के प्रति बहुत सचेत रहैत छथि | मुदा अखनो एहि कला के उचित सम्मान आ स्थान नहिं भेंटि रहल अछि |
Posted by Jyoti Suneet at 5:38 AM 0 comments Links to this post
Wednesday, November 25, 2009
Durga Devi
चित्र में नवदुर्गाके चित्रित कयल गेल अछि । प्रतिप्रदा सs नवमी तक
जाहि रूप के पूजा होइत छैक तकर क्रमबद्ध रूप देल गेल अछि । इ सब सँ
पहिने २००८ के दुर्गा पूजा में विदेह पर प्रकाशित भs चुकल अछि । प्रत्येक
देवी के हाथक संख्या , अस्त्र -शस्त्र केर प्रकार पर विशेष ध्यान देल गेल अछि ।
ताहि केर अतिरिक्त वस्त्र केर रंग, पूजा में जाहि रंग के जाहि दिन महत्व होएत
छैक ताहिकेर उपयोग कयल गेल छैक|
जाहि रूप के पूजा होइत छैक तकर क्रमबद्ध रूप देल गेल अछि । इ सब सँ
पहिने २००८ के दुर्गा पूजा में विदेह पर प्रकाशित भs चुकल अछि । प्रत्येक
देवी के हाथक संख्या , अस्त्र -शस्त्र केर प्रकार पर विशेष ध्यान देल गेल अछि ।
ताहि केर अतिरिक्त वस्त्र केर रंग, पूजा में जाहि रंग के जाहि दिन महत्व होएत
छैक ताहिकेर उपयोग कयल गेल छैक|
Posted by Jyoti Suneet at 10:49 PM 2 comments Links to this post
Saturday, November 21, 2009
Subscribe to: Posts (Atom)


text:
सीतामढ़ी। नगर परिषद क पदच्यूत सभापति जयमुनि देवी आ उपसभापति आशा देवी दोबारा अपन पद पर काबिज हेतीह, जखनकि नगर परिषद अध्यक्ष मो जलालुद्दीन आ उपाध्यक्ष संजय कुमार महाजन क कुर्सी जाएत। पटना उच्च न्यायालय एहि मामला क सुनवाई क बाद इ ऐतिहासिक फैसला द कए जिला क राजनीति मे उबाल आनि देलकअछि। पटना हाईकोर्ट क अधिवक्ता शशिभूषण कुमार मंगलम द्वारा जयमूनी देवी कए फैसला क प्रति पठा देल गेल अछि। बता दी जे जयमुनि देवी आ आशा देवी क विरुद्ध अविश्वास प्रस्ताव आनि कए पिछला चारि अगस्त कए पद स हटा देल गेल अछि आ मो जलालुद्दीन सभापति क पद हासिल केने छलाह। जयमुनि अविश्वास प्रस्ताव क खिलाफ उच्च न्यायालय मे एकटा याचिका दायर केने छलीह, जेकर सुनवाई क बाद न्यायालय इ फैसला देलक अछि। न्यायालय अपन टिप्पणी मे जयमुनी देवी पर अविश्वास प्रस्ताव लगेबाक डीएम क स्वीकृति कए बिहार पंचायती राज अधिनियम क तहत गलत करार देलक अछि।
मुख्य पृष्ठ समाचार जयमुनि क भेल जय, दोबारा बनतीह सभापति


text:
अल्का के गेलाह बाद मिलय-बात करय के कतेक कोशिश करलौं. मुदा ओ हर बेर फोन काटि दैत रहलीह. मैसेज...एसएमएस के कोनो जवाब नहि देलीह. अहमदाबाद जाsक सेहो मिलय के कोशिश करलौं. मुदा ओ हमरा सं अतेक नाराज छलीह जे नहि मिललीह.
किछ दिन बाद पता चलल जे हुनकर शादी भ गेलन्हि. शादीक बाद ओ यूएस चलि गेलीह. फेर हम हुनका सं संपर्क करय के कोनो कोशिश नहि करलौं.
कई दिन तक कोनो काज मे मन नहि लागय... अनेरो एम्हर-ओम्हर भटकि...कई दिन तक छुट्टी पर रहलौं. धीरे-धीरे अपना के संभारय के कोशिश करय लागलौं. हंसी मजाक करय वाला आदमी गंभीर रहय लागल...अहां एकरा एकदम सं बदलाव कहि सकय छी.
काज मे मन लगाबए लागलौं. फेर काज के छोड़ि किछ नहि रहि गेल. बस काज...काज आओर काज. गाम...घर...देश...दुनिया सभ भूलि गेलहुं. मुदा ऐना कतेक दिन चलैत?
बीच-बीच मे मंडी हाउस के आसपास होए वाला कार्यक्रम मे जाए लगलौं. मैथिल सभ सं भेंट मुलाकात होए लागल. फेर अपना रफ्तार सं जिनगी चलय लागल...अल्का जेना कोनो बीतल जमाना के गप भ गेल होए. दिल-दिमाग सं धीरे-धीरे हटैत गेलीह.
एहि बीच कई बेर घर सं मां-बाबूजी शादी-विआह के गप करथिन्ह. मुदा हम टालि दैत रहलौं. बाबू जी जोर दैत रहलाह जे अहां के जतय पसंद होए ओतए गप कएल जाएत.
कॉलेजक लड़की सभ के संग हमर किछ फोटो देखला के बाद पंडित जी से मां-बाबूजी के भड़का देने छलखिन्ह. उल्टा-सीधा कहि देने छलखिन्ह...दू-चारिटा नून-मिरचाई लगा के.
मुदा हम हर बेर टालैट रहलौं. लोक सभ कहथिन्ह मां के ध्यान रखिऔं...आओर गाम-घर के लोक कहैत छलाह कतेक दिन एकसरे रहब.
हम बस एतबे कहिएन्हि जे हम त दिल्ली मे रहय छी. शादी करला के बाद कनिआ हमरा संग रहतीह त मां के कोन फायदा मिलतन्हि. आ अगर मां के संग रहतीह त हमरा की? तखन जेहिना छी तेहिना ठीक अछि अखन किछ दिन.
मुदा एहि सभ तर्क के कोनो असर पड़य वाला अछि की? नहि...एकदम सं नहि. शादी करय के छल हमरा... आओर परेशान पूरा गाम-घर के लोक... मातृक के लोक... रिश्तेदारी के लोक.
सभ अपना-अपना दिस सं कोशिश करथिन्ह. नीक-नीक परिवार...खानदान आओर लड़की देख मां-बाबूजी के पास भेजथिन्ह. किछ त डायरेक्ट हमरो पास अएलाह.
आओर श्वेताक जन्मदिन पार्टी मे जनाए एहि सिलसिला मे एकटा कदम कही सकय छी. श्वेताक फोटो देखि मन मे एक बेर फेर सं प्रेम जागए लागल छल. पार्टी मे मिलला के बाद आओर हुनका मे अल्का के एक झलक मिलला के बाद ई जोर मारय लागल.
एकटा नव दुनिया मे फेर सं विचरण करय लागलौं. नव-नव ख्याल आबय लागल. नव-नव सपना देखय लागलौं. नहि जानए की सभ सोचए लागलौं.
मुदा पार्टी मे अल्का के अएला के बाद हमर जीवन मे जेना हलचल मचि गेल.
अल्का सं ई भेंट छह साल बाद भेल छल. छह साल बाद अचानक मिलय के खुशी मे ओ अपना मे नहि रहलीह. एकदम सं आ हमरा भरि पांज कसि लेलीह. कॉलेज के जमाना मे चलि गेलीह.
अल्का सं मिलला के बाद हमर पुरान प्रेम फेर सं हरिआ गेल...अजीब कशमकश मे फंसि गेलहुं.
श्वेता सेहो उलझन मे फंसि गेलीह. हुनका त किछ समझे मे नहि अएलन्हि. जे दीदी एकटा अनजान आदमी के संग ऐना किएक चिपैट पड़लीह. ओ एकदम सं टेंशन मे आबि गेलीह.


text:
गब्बर केर इंसाफ...
देश मे चारु कात हाहाकार मचल रहैत अछि. लोक महंगाई... हिंसा... लूटपाट... रिश्वत... अफसरशाही... मिलावटखोरी... अराजकता... अव्यवस्था... घोटाला आओर भ्रष्टाचार सं परेशान रहैत अछि. त्राहि-त्राहि करैत रहैत अछि.
एहि संकट... दुख के कोनो हल नहि दिखय छनि. अंधेरगर्दी सं निकलय के कोनो रास्ता नहि दिखाए छनि. एहि सभ सं तंग आबि एकटा बैसार कएल जाएत अछि.
बैसार मे फैसला होएत अछि जे सभ लोक के गब्बर सिंह के पास चलिsक फरियाद करबाक चाही. एकटा गब्बरे सिंह एहन छैथि जिनकर धाक सभ ठाम चलय छनि...आओर लोक हुनकर कहल के टालए के हिम्मत नहि करि सकैत अछि.
गब्बर सिंह आब ओ पुरनका गब्बर सिंह नहि रहि गेल छल. समय- काल के अनुसार हुनकर चोला बदलि गेल छल. एहि उम्र मे अएला के बाद गब्बर के ज्ञानक प्राप्ति भ गेल छलन्हि आओर ओ खुद देश...समाजक एहि हाल सं दुखि छलाह.
मुदा ओ खुद पहल नहि करय चाहय छलाह. ओ चाहय छलाह जे दू-चारिटा लोक हुनका ठाम आबि एहि मुद्दा के उठा सुलझाबय के रिक्वेस्ट करथिन्ह त ओ किछ ठोस कदम उठाबय के कोशिश करथिन्ह.
खुद आगां बढला सं ओ महत्व नहि रहि जाएत अछि. एहि लेल ओ अपन पू्र्व डकैत जिनका सेहो गब्बर जका ज्ञानक प्राप्त भ गेल छलन्हि...किछ चेला सभ के ... शिष्य सभ के सभ ठाम खेराs देने छलखिन्ह.
गब्बर के कार्यकर्ता सभ अपन-अपन मुहिम मे लागि गेलाह. मिशन के सफलता सेहो हाथ लागल. तंग-परेशान लोक सभ गब्बर सिंह के दरबार मे गुहार लगाबय लेल तैयार भ गेलाह.
ज्ञानप्राप्ति के बाद गब्बर सेहो रामगढ़ के जंगल छोड़ि इंद्रप्रस्थक भव्य सुरक्षित कोठी मे रहय लागल छलाह. एहि ठाम दरबार लागैत छल. लोक सभ के दुख-दर्द दूर करय के कोशिश कएल जाएत छल.
एतबा होएतहुं गब्बर सिंह बड़ दिन सं अपना के साइडलाइन जकां सेहो महसूस करैत छलाह. सक्रिय राजनीति सं अपना के दूर पाबय छलाह. ओ चाहय छलाह जे सत्ता हाथ मे नहि रहितौं किंगमेकर के भूमिका मे त रहबाके चाही.
आओर ई त मन मांगल मुराद जकां छल. लोक सभ के परेशानी दूर करय के नाम पर अपना के फेर सं चमकाबय के. अपन धाक जमाबय के. लोक के सामने गॉडफादर जकां बनय के.
तय दिन त्रस्त लोक के प्रतिनिधि सभ गब्बर के दरबार मे हाजिर भेलाह. अपन दरबार मे आण जनता के ... विवश लोक के... दुखी... परेशान लोक के नुमाइंदा सभ के आबय के खबर सुनि गब्बर भीतरे-भीतर खूब प्रसन्न भेलाह.
गब्बर सिंह दरबाह मे हाजिर भेलखिन्ह. लोक सभ दुखी मन सं अपन व्यथाक बखान करखिन्ह. कोनो प्रतिनिधि हिंसा...लूटपाट...कायदा-कानून के मुद्दा उठौलखिन्ह त कोनो प्रतिनिधि महंगाई...रिश्वत...घोटाला आओर भ्रष्टाचार के.
ई सभ सुनतहि गब्बर सिंह तमसा गेलाह आओर जोर सं चिल्लैलाह... आएं... अहां सभ ई की कहि रहल छी. ई सभ करयवाला कतेक लोक अछि? घोटाला... भ्रष्टाचार करय वाला कतेक लोक अछि ?
स्विस बैंक मे पाए-टका जमा करय वाला कतेक लोक अछि? लाइसेंस फी के नाम पर टका बनाबए वाला कतेक लोक अछि? कतेक लोक अछि? आएं... बताउ... चुप किएक छी अहां सभ?
कतेक लोक अछि? दूटा... चारिटा... दसटा... सयटा... हजारटा... कतेक अछि? मुदा अहां सभ कतेक छी...करोड़ों. ई कतेक शर्म के गप अछि जे मुट्ठी भर लोक अहां सभ के मूर्ख बनौने अछि.
अहां सभ के बुरबक बना पाए बना रहल अछि आओर अहां सभ हाथ-पर -हाथ धरि बैसल छी. कतेक दिन तक ऐना चलत? सभ किछ ऊपरे वाला पर नहि छोड़ल जा सकैत अछि. किछ अहुंके करय पड़त.
धिक्कार अछि अहां सभ पर... ककरा सं डरय छी अहां सभ? किएक डरय छी अहां सभ? कि अहां सभ सेहो ओहि मे भागीदार छी जे दुबकल छी. अगर नहि त दबल नहि रहुं. आगां आउ.
डरु नहि... किएक त... जे डरि गेल समझु मरि गेल. हिम्मत जुटाउ अपना मे अहां. हम छी नहि. हमरा रहैत अहां सभ के डरय के कोनो जरूरत नहि अछि. आबहुं जागु... अखनो नहि जागब त सुतले रहि जाएब.
एकरा सभ के उठा फेंकु...कुर्सी सं उठा भगाउ. अगर ओना नहि मानैत अछि त आंदोलन करु...सत्याग्रह करु...नहि त सरकार के चुनाव के लेल विवश करि दिअ. लोकतंत्र मे वोट अहांके बड़का हथियार अछि.
गब्बर के जोश भरल एहि भाषण के सुनि लोक सभ सेहो जोश मे आबि गेलाह. लोक सभ के अंग -अंग फरकय लगलन्हि. गब्बर सिंह जिन्दाबाद के नारा लगाबैत दरबार सं बाहर निकलय लगलाह.
एम्हर गब्बर एक चुटकी खैनी मुंह मे दबा अपन पाकल मोछ के सहलाबय लगलाह. ई देखि सांभा के आंखि मे सेहो चमकि आबि गेल.
Subscribe to: Post Comments (Atom)


text:
रोशन कुमार झा, जनकपुरधाम, फागुन १६ – जानकी मन्दिरक प्राङ्गणमे आजुकदिन, रविदिन महामूर्ख सम्मेलनमे केकरा सभके मुर्खक उपाधी सभ देल जाय तेकर खोजी भऽ रहल अछि ।mm
मिनाप स्रोतक अनुसार महामूर्खक उपाधीक लेल वृहत्तर जनकपुर क्षेत्र विकास परिषदक अध्यक्ष दिगम्बर राय, प्राध्यापक परमेश्वर कापडि, एकिकृत माओवादी धनुषाक इन्चार्ज रोशन जनकपुरी, मिनापक पूर्व अध्यक्ष सुनील मिश्र मे सँ एक गोटेके देल जाऽ सकैत अछि । होरीमे महामूर्खक सम्मान जनकपुरक कोनो विशिष्ट व्यक्तिकेँ देवयके परम्परा अछि । मिनापक अध्यक्ष सुनिल मल्लिकक अनुसार एक दर्जन सँ बेसी मुर्खाधिराज सभकेँ सेहो सम्मान देल जाएत मुदा महामूर्ख एक गोटे मात्र हेता जिनकर नाम समारोहमे मात्र खोलल जायत । वितल वर्ष डा. राजेन्द्र विमलकेँ महामूर्खक उपाधी देल गेल छल । तहिना २०६४ सालक महामुर्खक उपाधी सदभावना पार्टीक नेता ओम कुमार झा, २०६३ सालक महामूर्ख जनकपुर नगरपालिका कऽ तात्कालिन मेयर हरिबहादुर विसी, २०६२ सालक एमाले नेता शीतल झा आ २०६१ सालक कवि नरेश ठाकुरकेँ प्रदान कएल गेल छल ।
उपाधी प्राप्त कएनीहार सभकेँ विशिष्ट माला सेहो पहिरायल जाइत अछि । मिनापक बरिष्ठ कलाकार मदन ठाकुरक अनुसार मालाक लेल डोका, मुरइ, भाटा वेल सभ जम्मा कएल गेल अछि । व्यँग्यात्मक कविता वाचन, जोगिरा गान, रङ्ग, अविर, भाङ्ग, मलपूवा सभ चिज समारोहमे भेटत मिनापक अध्यक्ष सुनिल मल्लिक कहैत छथि ।
Filed under: तराई नेपाल |


text:
मुजफ्फरपुर। 11 नवम्बर। भाजपा नेता आओर बिहार सरकार के पीएचईडी मंत्री विनोद नारायण झा कहलनि कि लालू यादव क' कालाधन पर आओर कांग्रेस क' भ्रष्टाचार पर बाजबाक कोनो हक नहि अछि। कांग्रेस केँ राज मे जता एक सँ एक घोटाला भेल ओतहि लालू यादव कालाधन केर चक्कर मे अप्पन पूरा परिवार क' तबाह क' देलनि। पीएचईडी मंत्री विनोद नारायण झा मुजफ्फरपुर मे पार्टी केर बुद्धिजीवी मंच दिस सँ आयोजित नोटबंदी विषय पर आयोजित सेमिनार मे भाग लेबा मुजफ्फरपुर आयल छला।
मंत्री विनोद नारायण झा स्वीकार केलनि कि नोटबंदीक बाद किछु लोग सभक रोजगार छीना गेल मुदा एहिसँ नवा नवा संभावना सेहो बढ़ल। मंत्री झा दावा केलनि कि नोटबंदी पूरा तरहे अप्पन मकसद मे कामयाब रहल।


text:
मुदा बरख 2016 के अनुसार प्रधानमंत्री नरेंद्र मोदी सोशल मीडिया पर बहुत सक्रिय रहैत छथि सोशल मीडिया प्लेटफॉर्म पर हुनकर समर्थक सभक संख्या सेहो जबरदस्त अछि। ओ एहि दौड़ मे अमेरिका के पूर्व राष्ट्रपति बराक ओबामा क' सेहो पाछा छोइड़ देलनि। एक सर्वे केर मुताबिक प्रधानमंत्री मोदी क' सोशल मीडिया पर सभसँ बेसी पसंद काएल जायत छैन्ह।
अमेरिका के पूर्व राष्ट्रपति बराक ओबामा आओर कैको लोगक खिलाफ अशिष्ट टिप्पणी करै बला रॉड्रिगो दुतेर्ते के रविवार देर रति बंद भेल मतदान मे ‘हां’ मे पांच प्रतिशत वोट भेटल। मोदी के नाम सेहो सर्वाधिक प्रभावशाली लोगक वार्षिक सूची मे संभावित उम्मीदवार केर तौर पर शामिल काएल गेल छल, मुदा हुनका पक्ष मे एको गोट वोट नहि पड़ल।
पोल मे देखाओल गेल कि मोदी के संगहि माइक्रोसॉफ्ट के सीईओ सत्या नाडेला, इजरायली प्रधानमंत्री बेंजामिन नेतन्याहू, वाइट हाउस के प्रेस सचिव सीन स्पाइसर, अमेरिकी राष्ट्रपति के बेटी इवांका आओर हुनक पति जेरड कुश्नर केर पक्ष मे एकोगोट वोट नहि पड़ल।


text:
मुख्यमंत्री नीतीश कुमार कैल्ह मंगल दिन बिहार उद्यमिता सम्मेलन ‘स्टार्टअप बिहार’ 2017 मे कहलनि कि आय इंटरनेट केर ज़माना अछि। युवा सभके ज्ञान अर्जित करबाक लेल इंटरनेट केर आवश्यकता पड़ैत अछि, एहिके देखैत राज्य मे जतेभी सरकारी कॉलेज आओर विश्वविद्यालय अछि, ओता मुफ्त वाई-फाई केर सुविधा देल जायत। बिहार दिवस के अवसर पर ई योजना लागू होयत। नीतीश कुमार कहलनि कि हमरा ई एहसास भेल कि राज्य के युवा अंग्रेजी नहि बाइज पाबैत छथि, सभमे संवाद कौशल केर कमी अछि। संगहि आजुक युग मे जाधरि कम्प्यूटर के ज्ञान नहि होयत, नीक रोजगार नहि भेटत। एहि सभके देखैत युवा सभक क्षमतावर्द्धन लेल कुशल युवा कार्यक्रम केर शुरूआत कायल गेल। ऐहिक तहत युवा सभके कम्प्यूटर स्कील, संवाद कौशल आओर व्यवहार कौशल के तीन मासक प्रशिक्षण देल जायत अछि।
अपने के बता दी कम सँ कम 5 बरख धरी वाई-फाई केर सुविधा मुफ्त देल जायत। इंटरनेट उपयोग करबा पर कुनु सीमा तय नहि होयत। सरकार सभ कॉलेज मे 10 Mbps केर स्पीड सँ इन्टरनेट सेवा उपलब्ध कराओत। ओतहि IIT-पटना के 20 Mbps केर स्पीड देल जायत।


text:
गुरुवार, 29 जनवरी 2009
लोककथा: चतुर वानर
बहुत दिन पहिनेक बात थिक। एकटा महामूढ़ छल। ओ बड़दक हाट पर गेल आ अपन खेत जोतबाक हेतु एक जोड़ बड़द किनलक। घर घुरैत काल रस्तेमे साँझ पड़ि गेलै। ओकर गाम तखनो बहुत दूरे छलै। ओकरा एकटा पैघ जंगल पार करबाक छलै। जंगलमे बनैआ जानवर सभक वास छलै। तेँ ओ जाहि गाम द’ क’ जा रहल छल ताही गाममे राति बितयबाक निश्चय कयलक। सड़कक कातमे एकटा कोल्हु देखि ओ कोल्हुमे अपन जोड़ो बड़दकेँ बान्हि देलक आ से क’ क’ राति बिता लेलक। दोसर दिन भोरमे जखन ओ बड़दक जोड़केँ खोलए लागल तखनहि कोल्हुक मालिक ओकरा ललकि लेलकै - ‘तोँ के छेँ? हमर बड़द किएक ल’ जा रहल छेँ?’ ओ मूर्ख जवाब देलकै - ‘बड़द हमर थिक। हम हाटमे एकरा किनने छलहुँ आ राति भ’ जयबाक कारणेँ एत’ बिलमि गेल छलहुँ।’ मुदा तेली जोर दैत कहलकै - ‘नहि, नहि, बड़दक जोड़ हमर थिक। राति भरिमे कोल्हु ई दूनू बिआयल अछि। तोँ देखैत नहि छेँ जे ई दूनू एहीमे बान्हल अछि?’ मुरखाहा ततेक अकबका गेल जे ओकरा कोनो उत्तर दैत नहि बनलै। ओ जोड़ो बड़दकेँ छोड़ि कनैत-कनैत चलि देलक। जखन ओ थोड़ेक दूर गेल तँ ओकरा एकटा वानरसँ भेट भेलै। वानर ततेक चतुर छल जे ओकरा पंडित कहल जाइ छलै। ओ आदमी वानर लग गेल आ अपन रामकहानी कहि सुनौलकै। वानर कहलकै जे ओ पंचैती क’ देतै। तकर बाद ओ ओकरा कहलकै जे तोँ गाम जो आ किछु गौआँ सभकेँ एकट्ठा क’ क’ हमर बाट तकिहेँ।मुरखाहा घुरि गेल आ लगपासक किछु गौआँ सभकेँ जमा क’ क’ बाट ताक’ लागल। वानर कहने छलै जे ओ दुपहरेमे जूमि जयतै। गौआँ सभ तावत् धरि प्रतीक्षा करैत रहल यावत् सूर्य माथ पर आबि उतरि नहि गेला। बेरियामे वानर अत्यंत जरूरी काजमे बाझल रहबाक भम्हारा दैत आबि गेल। मूर्ख आदमी ओकरासँ पूछि बैसलै - ‘अहाँ एते देरीसँ किएक पहुँचलहुँ। लोक सभकेँ बहुत बेसी काल धरि प्रतीक्षा करा देलियै।’ पंडित वानर जवाब देलकै - ‘हम आबि रहल छलहुँ। तखने देखलहुँ जे एकटा पोखरिमे आगि लागि गेल छै। माछ सभ पाकि रहल अछि। यावत् आगि मिझायल नहि तावत् धरि हम रूकल रहलहुँ। वाह रे वाह! माछ सभ खूब पैघ-पैध आ सुअदगर छल।’ तेली सहित सभटा गौआँ बिहुँसि पड़ल आ बजैत गेल - ‘वाहरे खिस्सा! पोखरिमे कतहु आगि लगलै अछि?’ वानर पंडित जवाब देलक - ‘ई खिस्सा तेहने अछि जेना कोल्हुक द्वारा जोड़ा बड़दक बिआन करब।’ सभ केओ चुप्पी लाधि लेलक। वानर पंडित मूर्ख आदमीकेँ अपन बड़दक जोड़ी ल’ जयबाक आदेश देलकै। ओ तहिना कयलक। आब केओ रोकनिहार नहि छलै।
प्रस्तुतकर्ता रौशन कुमार झा पर 10:34 pm
कोई टिप्पणी नहीं:
सदस्यता लें टिप्पणियाँ भेजें (Atom)


text:
५ जुलाई २००४ केँ'भालसरिक गाछ'- मैथिली जालवृत्तसँ प्रारम्भ इंटरनेटपर मैथिलीक प्रथम उपस्थितिक यात्रा विदेह- प्रथम मैथिली पाक्षिक ई पत्रिका धरि पहुँचल अछि,जे http://www.videha.co.in/ पर ई प्रकाशित होइत अछि। आब 'भालसरिक गाछ' जालवृत्त 'विदेह' ई-पत्रिकाक प्रवक्ताक संग मैथिली भाषाक जालवृत्तक एग्रीगेटरक रूपमे प्रयुक्त भऽ रहल अछि। विदेह ई-पत्रिका ISSN 2229-547X VIDEHA
Sunday, April 29, 2012
'विदेह' १०४ म अंक १५ अप्रैल २०१२ (वर्ष ५ मास ५२ अंक १०४) PART III
जोर सं नहि मुदा बेरे-बेर कहैत छलहुं हम अप्पन गप ओकर सभटा दुर्बलताक संग कोनो उम्मीद मे बताबैत छलहुं निराशा विश्वास व्यक्त करैत छलहुं बिना आत्मविश्वासक लिखैत आ काटैत जाइत छलहुं ई वाक्य जे चीज अप्पन सबसे खराब दौर सं गुजरि रहल अछि बिखरल कागज के संभारैत छलहुं धुरा पौछैत छलहुं उलटैक-पलटैत छलहुं किछु क्रिया के अहिने जेना भेल, होयत रहल ऐना हेबाक चाहि, भऽ सकैत छल हेतियै ते की हेतियै।
(1994 मे रचित)
---------
२ दिल्ली मे एकटा दिन
ओहि छोट सन शहर मे एकटा भोर वा सांझ वा कोनो छुट्टिक दिन हम देखलहुं गाछक जड़ मजबूत सं धरती के पकड़ल रहैत हवा छल जेकर चलहि सं आबो एकटा रहस्य बचल छल सुनसान सड़क पर एकाएक कियो प्रकट भऽ सकैत छल आबि सकैत छल कोनो दोस्तक आवाज कनि कालक बाद अहि छोट सन शहर मे आयलहुं शोर कालिख पसीना आ लालचक पैग शहर।
Input: (कोष्ठकमे देवनागरी, मिथिलाक्षर किंवा फोनेटिक-रोमनमे टाइप करू। Input in Devanagari, Mithilakshara or Phonetic-Roman.) Output: (परिणाम देवनागरी, मिथिलाक्षर आ फोनेटिक-रोमन/
रोमनमे। Result in Devanagari, Mithilakshara and Phonetic-Roman/
Roman.)
English
to Maithili
Maithili to English
इंग्लिश-मैथिली-कोष / मैथिली-इंग्लिश-कोषप्रोजेक्टकेँआगू
बढ़ाऊ,
अपन सुझाव आ योगदान ई-मेल द्वारा ggajendra@videha.com पर पठाऊ।
महत्त्वपूर्ण
सूचना:(१) 'विदेह' द्वारा धारावाहिक रूपे ई-प्रकाशित कएल गेल
गजेन्द्र ठाकुरक निबन्ध-प्रबन्ध-समीक्षा, उपन्यास
(सहस्रबाढ़नि) , पद्य-संग्रह (सहस्राब्दीक चौपड़पर), कथा-गल्प (गल्प-गुच्छ), नाटक(संकर्षण), महाकाव्य (त्वञ्चाहञ्च आ असञ्जाति मन) आ बाल-किशोर साहित्य विदेहमे
संपूर्ण ई-प्रकाशनक बाद प्रिंट फॉर्ममे।कुरुक्षेत्रम्–अन्तर्मनक खण्ड-१ सँ ७Combined ISBN No.978-81-907729-7-6विवरण एहि पृष्ठपर
नीचाँमे आ प्रकाशकक साइट http://www.shruti-publication.com/पर।
महत्त्वपूर्ण सूचना (२):सूचना: विदेहक मैथिली-अंग्रेजी आ अंग्रेजी मैथिली कोष (इंटरनेटपर पहिल
बेर सर्च-डिक्शनरी)एम.एस. एस.क्यू.एल. सर्वर आधारित -Based on ms-sql server
Maithili-English and English-Maithili Dictionary.विदेहक भाषापाक- रचनालेखन स्तंभमे।
कुरुक्षेत्रम् अन्तर्मनक- गजेन्द्र ठाकुर
गजेन्द्र ठाकुरक निबन्ध-प्रबन्ध-समीक्षा, उपन्यास (सहस्रबाढ़नि) , पद्य-संग्रह
(सहस्राब्दीक चौपड़पर),
कथा-गल्प (गल्प गुच्छ), नाटक(संकर्षण), महाकाव्य
(त्वञ्चाहञ्च आ असञ्जाति मन) आ बालमंडली-किशोरजगत विदेहमेसंपूर्णई-प्रकाशनक
बाद प्रिंट फॉर्ममे। कुरुक्षेत्रम्–अन्तर्मनक, खण्ड-१ सँ ७
Ist
edition 2009 of Gajendra Thakur’s KuruKshetram-Antarmanak (Vol. I to VII)-
essay-paper-criticism, novel, poems, story, play, epics and Children-grown-ups
literature in single binding:
Language:Maithili ६९२ पृष्ठ : मूल्य भा. रु. 100/-(for individual buyers inside
india)
(add courier charges Rs.50/-per copy for Delhi/NCR and Rs.100/- per copy for
outside Delhi)
For Libraries and overseas buyers $40 US (including postage)
[विदेह ई-पत्रिका,विदेह:सदेह मिथिलाक्षर आ देवनागरी आ गजेन्द्र ठाकुरक
सात खण्डक-निबन्ध-प्रबन्ध-समीक्षा,उपन्यास (सहस्रबाढ़नि),पद्य-संग्रह (सहस्राब्दीक चौपड़पर),कथा-गल्प (गल्प गुच्छ),नाटक (संकर्षण),महाकाव्य (त्वञ्चाहञ्च आ असञ्जाति मन) आ
बाल-मंडली-किशोर जगत-संग्रहकुरुक्षेत्रम् अंतर्मनकमादेँ। ]
१.श्री गोविन्द झा-
विदेहकेँ तरंगजालपर उतारि विश्वभरिमे मातृभाषा मैथिलीक लहरि जगाओल, खेद जे अपनेक एहि महाभियानमे हम एखन धरि संग नहि दए सकलहुँ।
सुनैत छी अपनेकेँ सुझाओ आ रचनात्मक आलोचना प्रिय लगैत अछि तेँ किछु लिखक मोन भेल।
हमर सहायता आ सहयोग अपनेकेँ सदा उपलब्ध रहत।
३.श्री विद्यानाथ झा
"विदित"- संचार आ प्रौद्योगिकीक एहि प्रतिस्पर्धी ग्लोबल युगमे अपन
महिमामय "विदेह"केँ अपना देहमे प्रकट देखि जतबा प्रसन्नता आ संतोष भेल, तकरा कोनो उपलब्ध "मीटर"सँ नहि नापल जा सकैछ? ..एकर ऐतिहासिक मूल्यांकन आ सांस्कृतिक प्रतिफलन एहि शताब्दीक
अंत धरि लोकक नजरिमे आश्चर्यजनक रूपसँ प्रकट हैत।
४. प्रो. उदय नारायण सिंह
"नचिकेता"- जे काज अहाँ कए रहल छी तकर चरचा एक दिन मैथिली भाषाक
इतिहासमे होएत। आनन्द भए रहल अछि, ई जानि कए जे एतेक गोट
मैथिल "विदेह" ई जर्नलकेँ पढ़ि रहल छथि।...विदेहक चालीसम अंक पुरबाक लेल
अभिनन्दन।
५. डॉ. गंगेश गुंजन- एहि
विदेह-कर्ममे लागि रहल अहाँक सम्वेदनशील मन,
मैथिलीक
प्रति समर्पित मेहनतिक अमृत रंग, इतिहास मे एक टा विशिष्ट
फराक अध्याय आरंभ करत, हमरा विश्वास अछि। अशेष
शुभकामना आ बधाइक सङ्ग, सस्नेह...अहाँक पोथी कुरुक्षेत्रम् अंतर्मनक प्रथम दृष्टया
बहुत भव्य तथा उपयोगी बुझाइछ। मैथिलीमे तँ अपना स्वरूपक प्रायः ई पहिले एहनभव्य अवतारक पोथी थिक। हर्षपूर्ण हमर
हार्दिक बधाई स्वीकार करी।
७. श्री ब्रजेन्द्र
त्रिपाठी- साहित्य अकादमी- इंटरनेट पर प्रथम मैथिली पाक्षिक पत्रिका "विदेह"
केर लेल बधाई आ शुभकामना स्वीकार करू।
८. श्री प्रफुल्लकुमार
सिंह "मौन"- प्रथम मैथिली पाक्षिक पत्रिका "विदेह" क प्रकाशनक
समाचार जानि कनेक चकित मुदा बेसी आह्लादित भेलहुँ। कालचक्रकेँ पकड़ि जाहि
दूरदृष्टिक परिचय देलहुँ, ओहि लेल हमर मंगलकामना।
९.डॉ. शिवप्रसाद यादव- ई
जानि अपार हर्ष भए रहल अछि, जे नव सूचना-क्रान्तिक
क्षेत्रमे मैथिली पत्रकारिताकेँ प्रवेश दिअएबाक साहसिक कदम उठाओल अछि।
पत्रकारितामे एहि प्रकारक नव प्रयोगक हम स्वागत करैत छी, संगहि "विदेह"क सफलताक शुभकामना।
१०. श्री आद्याचरण झा-
कोनो पत्र-पत्रिकाक प्रकाशन- ताहूमे मैथिली पत्रिकाक प्रकाशनमे के कतेक सहयोग
करताह- ई तऽ भविष्य कहत। ई हमर ८८ वर्षमे ७५ वर्षक अनुभव रहल। एतेक पैघ महान
यज्ञमे हमर श्रद्धापूर्ण आहुति प्राप्त होयत- यावत ठीक-ठाक छी/ रहब।
११. श्री विजय ठाकुर-
मिशिगन विश्वविद्यालय- "विदेह" पत्रिकाक अंक देखलहुँ, सम्पूर्ण टीम बधाईक पात्र अछि। पत्रिकाक मंगल भविष्य हेतु
हमर शुभकामना स्वीकार कएल जाओ।
१२. श्री सुभाषचन्द्र
यादव- ई-पत्रिका "विदेह" क बारेमे जानि प्रसन्नता भेल। ’विदेह’ निरन्तर पल्लवित-पुष्पित
हो आ चतुर्दिक अपन सुगंध पसारय से कामना अछि।
१३. श्री मैथिलीपुत्र
प्रदीप- ई-पत्रिका "विदेह" केर सफलताक भगवतीसँ कामना। हमर पूर्ण सहयोग
रहत।
१४. डॉ. श्री भीमनाथ झा-
"विदेह" इन्टरनेट पर अछि तेँ "विदेह" नाम उचित आर कतेक रूपेँ
एकर विवरण भए सकैत अछि। आइ-काल्हि मोनमे उद्वेग रहैत अछि, मुदा शीघ्र पूर्ण सहयोग देब।कुरुक्षेत्रम् अन्तर्मनक देखि
अति प्रसन्नता भेल। मैथिलीक लेल ई घटना छी।
१५. श्री रामभरोस कापड़ि
"भ्रमर"- जनकपुरधाम- "विदेह" ऑनलाइन देखि रहल छी। मैथिलीकेँ
अन्तर्राष्ट्रीय जगतमे पहुँचेलहुँ तकरा लेल हार्दिक बधाई। मिथिला रत्न सभक संकलन
अपूर्व। नेपालोक सहयोग भेटत, से विश्वास करी।
१६. श्री राजनन्दन
लालदास- "विदेह" ई-पत्रिकाक माध्यमसँ बड़ नीक काज कए रहल छी, नातिक अहिठाम देखलहुँ। एकर वार्षिक अंक जखन प्रिंट निकालब
तँ हमरा पठायब। कलकत्तामे बहुत गोटेकेँ हम साइटक पता लिखाए देने छियन्हि। मोन तँ
होइत अछि जे दिल्ली आबि कए आशीर्वाद दैतहुँ,
मुदा उमर आब
बेशी भए गेल। शुभकामना देश-विदेशक मैथिलकेँ जोड़बाक लेल।.. उत्कृष्ट प्रकाशन
कुरुक्षेत्रम् अंतर्मनक लेल बधाइ। अद्भुत काज कएल अछि, नीक प्रस्तुति
अछि सात खण्डमे। मुदाअहाँक सेवा आ से निःस्वार्थ तखन बूझल जाइत जँ अहाँ
द्वारा प्रकाशित पोथी सभपर दाम लिखल नहि रहितैक। ओहिना सभकेँ विलहि देल जइतैक।
(स्पष्टीकरण-श्रीमान्,अहाँक सूचनार्थ विदेह द्वारा ई-प्रकाशित कएल सभटा सामग्री
आर्काइवमे https://sites.google.com/a/videha.com/videha-pothi/परबिना मूल्यक डाउनलोड लेल
उपलब्ध छै आ भविष्यमे सेहो रहतैक। एहि आर्काइवकेँ जे कियो प्रकाशक अनुमति लऽ कऽ
प्रिंट रूपमे प्रकाशित कएने छथि आ तकर ओ दाम रखने छथि ताहिपर हमर कोनो नियंत्रण
नहि अछि।- गजेन्द्र ठाकुर)...अहाँक प्रति अशेष
शुभकामनाक संग।
१७. डॉ. प्रेमशंकर सिंह-
अहाँ मैथिलीमे इंटरनेटपर पहिल पत्रिका "विदेह" प्रकाशित कए अपन अद्भुत
मातृभाषानुरागक परिचय देल अछि, अहाँक निःस्वार्थ
मातृभाषानुरागसँ प्रेरित छी, एकर निमित्त जे हमर सेवाक
प्रयोजन हो, तँ सूचित करी। इंटरनेटपर
आद्योपांत पत्रिका देखल, मन प्रफुल्लित भऽ गेल।
२३. श्री भालचन्द्र झा-
अपनेक कुरुक्षेत्रम् अंतर्मनक देखि बुझाएल जेना हम अपने छपलहुँ अछि। एकर
विशालकाय आकृति अपनेक सर्वसमावेशताक परिचायक अछि। अपनेक रचना सामर्थ्यमे
उत्तरोत्तर वृद्धि हो, एहि शुभकामनाक संग हार्दिक बधाई।
२४.श्रीमती डॉ नीता झा-
अहाँक कुरुक्षेत्रम् अंतर्मनक पढ़लहुँ।ज्योतिरीश्वर शब्दावली, कृषि मत्स्य
शब्दावली आ सीत बसन्त आ सभ कथा, कविता, उपन्यास, बाल-किशोर साहित्य सभ उत्तम छल। मैथिलीक
उत्तरोत्तर विकासक लक्ष्य दृष्टिगोचर होइत अछि।
२५.श्री मायानन्द मिश्र- कुरुक्षेत्रम्
अंतर्मनक मेहमर उपन्यास स्त्रीधनकजेविरोध कएल
गेल अछि तकर हम विरोध करैत छी।...कुरुक्षेत्रम्
अंतर्मनक पोथीक लेल शुभकामना।(श्रीमान् समालोचनाकेँ विरोधक रूपमे नहि लेल
जाए।-गजेन्द्र ठाकुर)
२६.श्री महेन्द्र हजारी-
सम्पादक श्रीमिथिला- कुरुक्षेत्रम् अंतर्मनक पढ़ि मोन हर्षित भऽ
गेल..एखन पूरा पढ़यमे बहुत समय लागत, मुदा जतेक पढ़लहुँ से आह्लादित कएलक।
४१.डॉ रवीन्द्र कुमार
चौधरी- कुरुक्षेत्रम् अंतर्मनक बहुत नीक, बहुत मेहनतिक परिणाम। बधाई।
४२.श्री अमरनाथ-
कुरुक्षेत्रम् अंतर्मनक आ विदेह दुनू स्मरणीय घटना अछि, मैथिली साहित्य
मध्य।
४३.श्री पंचानन मिश्र-
विदेहक वैविध्य आ निरन्तरता प्रभावित करैत अछि, शुभकामना।
४४.श्री केदार कानन-
कुरुक्षेत्रम् अन्तर्मनक लेल अनेक धन्यवाद,
शुभकामना आ
बधाइ स्वीकार करी। आ नचिकेताक भूमिका पढ़लहुँ। शुरूमे तँ लागल जेना कोनो उपन्यास
अहाँ द्वारा सृजित भेल अछि मुदा पोथी उनटौला पर ज्ञात भेल जे एहिमे तँ सभ विधा
समाहित अछि।
४५.श्री धनाकर ठाकुर-
अहाँ नीक काज कऽ रहल छी। फोटो गैलरीमे चित्र एहि शताब्दीक जन्मतिथिक अनुसार रहैत
तऽ नीक।
४६.श्री आशीष झा- अहाँक
पुस्तकक संबंधमे एतबा लिखबा सँ अपना कए नहि रोकि सकलहुँ जे ई किताब मात्र किताब
नहि थीक, ई एकटा उम्मीद छी जे मैथिली अहाँ
सन पुत्रक सेवा सँ निरंतर समृद्ध होइत चिरजीवन कए प्राप्त करत।
४७.श्री शम्भु कुमार
सिंह- विदेहक तत्परता आ क्रियाशीलता देखि आह्लादित भऽ रहल छी। निश्चितरूपेण कहल जा
सकैछ जे समकालीन मैथिली पत्रिकाक इतिहासमे विदेहक नाम स्वर्णाक्षरमे लिखल जाएत।
ओहि कुरुक्षेत्रक घटना सभ तँ अठारहे दिनमे खतम भऽ गेल रहए मुदा अहाँक कुरुक्षेत्रम्
तँ अशेष अछि।
४९.श्री बीरेन्द्र
मल्लिक- अहाँक कुरुक्षेत्रम् अन्तर्मनक आ विदेह:सदेह पढ़ि अति
प्रसन्नता भेल। अहाँक स्वास्थ्य ठीक रहए आ उत्साह बनल रहए से कामना।
५०.श्री कुमार राधारमण-
अहाँक दिशा-निर्देशमे विदेह पहिल मैथिली ई-जर्नल देखि अति प्रसन्नता भेल।
हमर शुभकामना।
५१.श्री फूलचन्द्र झा प्रवीण-विदेह:सदेह
पढ़ने रही मुदा कुरुक्षेत्रम् अन्तर्मनक देखि बढ़ाई देबा लेल बाध्य भऽ
गेलहुँ। आब विश्वास भऽ गेल जे मैथिली नहि मरत। अशेष शुभकामना।
५२.श्री विभूति आनन्द-
विदेह:सदेह देखि, ओकर विस्तार देखि अति प्रसन्नता भेल।
५३.श्री मानेश्वर मनुज-कुरुक्षेत्रम्
अन्तर्मनक एकर भव्यता देखि अति प्रसन्नता भेल, एतेक विशाल ग्रन्थ मैथिलीमे आइ धरि
नहि देखने रही। एहिना भविष्यमे काज करैत रही, शुभकामना।
५४.श्री विद्यानन्द झा- आइ.आइ.एम.कोलकाता-
कुरुक्षेत्रम् अन्तर्मनक विस्तार, छपाईक संग गुणवत्ता देखि अति प्रसन्नता भेल। अहाँक अनेक धन्यवाद;
कतेक बरखसँ हम नेयारैत छलहुँ जे सभ पैघ शहरमे मैथिली लाइब्रेरीक
स्थापना होअए, अहाँ ओकरा वेबपर कऽ रहल छी, अनेक धन्यवाद।
५९.श्री धीरेन्द्र
प्रेमर्षि- अहाँक समस्त प्रयास सराहनीय। दुख होइत अछि जखन अहाँक प्रयासमे अपेक्षित
सहयोग नहि कऽ पबैत छी।
६०.श्री देवशंकर नवीन-
विदेहक निरन्तरता आ विशाल स्वरूप- विशाल पाठक वर्ग, एकरा ऐतिहासिक बनबैत अछि।
६१.श्री मोहन भारद्वाज-
अहाँक समस्त कार्य देखल, बहुत नीक। एखन किछु परेशानीमे छी, मुदा
शीघ्र सहयोग देब।
६२.श्री फजलुर रहमान
हाशमी-कुरुक्षेत्रम् अन्तर्मनक मे एतेक मेहनतक लेल अहाँ साधुवादक अधिकारी
छी।
६३.श्री लक्ष्मण झा
"सागर"- मैथिलीमे चमत्कारिक रूपेँ अहाँक प्रवेश आह्लादकारी
अछि।..अहाँकेँ एखन आर..दूर..बहुत दूरधरि जेबाक अछि। स्वस्थ आ प्रसन्न रही।
६४.श्री जगदीश प्रसाद
मंडल-कुरुक्षेत्रम् अन्तर्मनक पढ़लहुँ । कथा सभ आ उपन्यास सहस्रबाढ़नि पूर्णरूपेँ
पढ़ि गेल छी। गाम-घरक भौगोलिक विवरणक जे सूक्ष्म वर्णन सहस्रबाढ़निमे अछि, से चकित कएलक,
एहि संग्रहक कथा-उपन्यास मैथिली लेखनमे विविधता अनलक अछि।समालोचना शास्त्रमे अहाँक दृष्टि वैयक्तिक नहि वरन्
सामाजिक आ कल्याणकारी अछि, से प्रशंसनीय।
६५.श्री अशोक झा-अध्यक्ष
मिथिला विकास परिषद- कुरुक्षेत्रम् अन्तर्मनक लेल बधाई आ आगाँ लेल
शुभकामना।
६६.श्री ठाकुर प्रसाद
मुर्मु- अद्भुत प्रयास। धन्यवादक संग प्रार्थना जे अपन माटि-पानिकेँ ध्यानमे राखि
अंकक समायोजन कएल जाए। नव अंक धरि प्रयास सराहनीय। विदेहकेँ बहुत-बहुत धन्यवाद जे
एहेन सुन्दर-सुन्दर सचार (आलेख) लगा रहल छथि। सभटा ग्रहणीय- पठनीय।
६७.बुद्धिनाथ मिश्र-
प्रिय गजेन्द्र जी,अहाँक सम्पादन मे प्रकाशित ‘विदेह’आ ‘कुरुक्षेत्रम् अंतर्मनक’ विलक्षण
पत्रिका आ विलक्षण पोथी! की नहि अछि अहाँक सम्पादनमे? एहि
प्रयत्न सँ मैथिली क विकास होयत,निस्संदेह।
६९.श्री परमेश्वर कापड़ि -
श्री गजेन्द्र जी । कुरुक्षेत्रम् अंतर्मनक पढ़ि गदगद आ नेहाल भेलहुँ।
७०.श्री रवीन्द्रनाथ
ठाकुर- विदेह पढ़ैत रहैत छी। धीरेन्द्र प्रेमर्षिक मैथिली गजलपर आलेख पढ़लहुँ।
मैथिली गजल कत्तऽ सँ कत्तऽ चलि गेलैक आ ओ अपन आलेखमे मात्र अपन जानल-पहिचानल लोकक
चर्च कएने छथि। जेना मैथिलीमे मठक परम्परा रहल अछि। (स्पष्टीकरण- श्रीमान्, प्रेमर्षि जी ओहि
आलेखमे ई स्पष्ट लिखने छथि जे किनको नाम जे छुटि गेल छन्हि तँ से मात्र आलेखक
लेखकक जानकारी नहि रहबाक द्वारे, एहिमे आन कोनो कारण नहि
देखल जाय। अहाँसँ एहि विषयपर विस्तृत आलेख सादर आमंत्रित अछि।-सम्पादक)
७१.श्रीमंत्रेश्वर झा- विदेह पढ़ल
आ संगहि अहाँक मैगनम ओपसकुरुक्षेत्रम् अंतर्मनकसेहो,अति उत्तम।मैथिलीक लेल कएल जा रहल अहाँक समस्त कार्य अतुलनीय
अछि।
७२. श्री हरेकृष्णझा-कुरुक्षेत्रम् अंतर्मनकमैथिलीमे अपन तरहक एकमात्र ग्रन्थ अछि, एहिमे लेखकक समग्र दृष्टि आ रचनाकौशल देखबामे आएल जे लेखकक फील्डवर्कसँ जुड़ल रहबाक कारणसँ
अछि।
७३.श्री सुकान्त सोम-कुरुक्षेत्रम् अंतर्मनकमेसमाजक इतिहास आ वर्तमानसँ
अहाँकजुड़ाव बड्डनीक लागल, अहाँ एहिक्षेत्रमे आर आगाँ काज करब से आशा अछि।
७४.प्रोफेसर मदन मिश्र- कुरुक्षेत्रम्
अंतर्मनकसन किताब मैथिलीमे पहिले
अछि आ एतेक विशाल संग्रहपर शोध कएल जा सकैत अछि। भविष्यक लेल शुभकामना।
७५.प्रोफेसर कमला चौधरी-
मैथिलीमे कुरुक्षेत्रम् अंतर्मनक सन पोथी आबए जे गुण आ रूप दुनूमे निस्सन
होअए, से बहुत दिनसँ आकांक्षा छल, ओ आब जा कऽ पूर्ण भेल।
पोथी एक हाथसँ दोसर हाथ घुमि रहल अछि, एहिना आगाँ सेहो
अहाँसँ आशा अछि।
७६.श्री उदय चन्द्र झा
"विनोद":गजेन्द्रजी, अहाँ जतेक काज कएलहुँ अछि से मैथिलीमे आइ धरि कियो नहि कएने
छल।शुभकामना।अहाँकेँ एखन बहुत काज आर करबाक अछि।
७७.श्री कृष्ण कुमार कश्यप:
गजेन्द्रठाकुरजी, अहाँसँ भेँट एकटा स्मरणीय क्षण बनि गेल। अहाँ जतेक काज एहि
बएसमे कऽ गेलछीताहिसँ हजार गुणा आर बेशीक आशा अछि।
७९. श्री हीरेन्द्र कुमार झा- विदेह ई-पत्रिकाक सभ अंक
ई-पत्रसँ भेटैत रहैत अछि। मैथिलीक ई-पत्रिका छैक एहि बातक गर्व होइत अछि। अहाँ आ
अहाँक सभ सहयोगीकेँ हार्दिक शुभकामना।
विदेह
मैथिली साहित्य आन्दोलन
(c)२००४-१२. सर्वाधिकार
लेखकाधीन आ जतए लेखकक नाम नहि अछि ततए संपादकाधीन। विदेह- प्रथम मैथिली पाक्षिक
ई-पत्रिका ISSN 2229-547X VIDEHA सम्पादक: गजेन्द्र ठाकुर। सह-सम्पादक: उमेश मंडल। सहायक
सम्पादक: शिव कुमार झा आ मुन्नाजी (मनोज कुमार कर्ण)। भाषा-सम्पादन: नागेन्द्र
कुमार झा आ पञ्जीकार विद्यानन्द झा। कला-सम्पादन: वनीता कुमारी आ रश्मि रेखा सिन्हा।
सम्पादक-शोध-अन्वेषण: डॉ. जया वर्मा आ डॉ. राजीव कुमार वर्मा। सम्पादक-
नाटक-रंगमंच-चलचित्र- बेचन ठाकुर। सम्पादक- सूचना-सम्पर्क-समाद- पूनम मंडल आ
प्रियंका झा। सम्पादक- अनुवाद विभाग- विनीत उत्पल।
रचनाकार अपन मौलिक आ
अप्रकाशित रचना (जकर मौलिकताक संपूर्ण उत्तरदायित्व लेखक गणक मध्य छन्हि) ggajendra@videha.comकेँ मेल अटैचमेण्टक रूपमेँ .doc, .docx, .rtf वा .txt
फॉर्मेटमे पठा सकैत छथि। रचनाक संग रचनाकार अपन संक्षिप्त परिचय आ
अपन स्कैन कएल गेल फोटो पठेताह, से आशा करैत छी। रचनाक अंतमे
टाइप रहय, जे ई रचना मौलिक अछि, आ पहिल
प्रकाशनक हेतु विदेह (पाक्षिक) ई पत्रिकाकेँ देल जा रहल अछि। मेल प्राप्त होयबाक
बाद यथासंभव शीघ्र ( सात दिनक भीतर) एकर प्रकाशनक अंकक सूचना देल जायत। ’विदेह' प्रथम मैथिली पाक्षिक ई पत्रिका अछि आ एहिमे
मैथिली, संस्कृत आ अंग्रेजीमे मिथिला आ मैथिलीसँ संबंधित
रचना प्रकाशित कएल जाइत अछि। एहि ई पत्रिकाकेँ श्रीमति लक्ष्मी ठाकुर द्वारा मासक
०१ आ १५ तिथिकेँ ई प्रकाशित कएल जाइत अछि।
(c) 2004-12 सर्वाधिकार सुरक्षित। विदेहमे प्रकाशित सभटारचनाआ आर्काइवक
सर्वाधिकार रचनाकार आ संग्रहकर्त्ताक लगमे छन्हि। रचनाकअनुवाद आ पुनः प्रकाशन किंवा आर्काइवक उपयोगक अधिकार किनबाक
हेतुggajendra@videha.co.inपर संपर्क करू। एहि
साइटकेँ प्रीति झा ठाकुर, मधूलिका चौधरीआ रश्मि प्रिया द्वारा डिजाइन कएल गेल।


text:
दिनांक ९ जुलाइ २०११ केँ सायं ४.४५ बजेसँ राति ७.४५ बजे धरि विदेह द्वारा आयोजित पहिल "समानांतर साहित्य अकादेमी" मैथिली कवि सम्मेलन २०११- निर्मली (जिला सुपौल) सम्पन्न भेल। साहित्य अकादेमी द्वारा आयोजित कोलकाता मैथिली कवि सम्मेलन मे २१म शाताब्दीक पहिल दशकक सर्वश्रेष्ठ मैथिली कविता संग्रह "अम्बरा"क लेखक राजदेव मंडल आन श्रष्ठ कविकें नै बजाओल गेल आ ने कोनो सूचना देल गेल। साहित्य अकादेमीक प्रवेश निषेधक ऐ कृत्यक सुधार लेल विदेह द्वारा पहिल "समानांतर साहित्य अकादेमी" मैथिली कवि सम्मेलन २०११" दिनांक ०९ जुलाइ २०११ केँ निर्मली (जिला सुपौल) मे असर्फी दास साहू समाज महिला इन्टर महाविद्यालय परिसर (निर्मली- जिला सुपौल वार्ड नम्बर ७) आयोजित कएल गेलन । ऐ मे ककरो प्रवेष निषेध नै छल। समारोहक उद्घाटन हरिनारायण कामत आ श्री रामजी मण्डल द्वारा दीप प्रज्वलित कऽ कएल गेल। समारोहक अन्तमे श्री राजदेव मण्डलक २०१० ई. मे प्रकाशित कविता संग्रह “अम्बरा”, जे २१म शाताब्दीक पहिल दशकक सर्वश्रेष्ठ मैथिली कविता संग्रह मानल जा रहल अछि, क लोकार्पण सम्मिलित रूपेँ ६ गोटे (डॉ. बचेश्वर झा, श्री जगदीश प्रसाद मण्डल, श्री रामजी प्रसाद मण्डल, श्री रौशन कुमार गुप्ता, श्री हरिनारायण कामत, श्री नन्द विलास राय) द्वारा सम्पन्न भेल। ऐ काव्य संध्यामे कविता पाठ केलन्हि- १.श्री राधाकान्त मण्डल (स्वागत गीत), २. उमेश पासवान (गेलहे घर छी, हाल, कबाड़ी), ३. श्री रामकृष्ण मण्डल छोटू (माइ), ४. श्री रामदेव प्रसाद मण्डल “झाड़ूदार” (५ टा गीत), ५. श्री नन्द विलास राय (इन्दिरा आवास), ६.श्री कपिलेश्वर साहु (कोसी), ७.श्री रामविलास साहु (३ टा कविता), ८. श्री उमेश मण्डल (२ टा कविता), ९. श्री राजदेव मण्डल (३ टा कविता), १०. श्री जगदीश प्रसाद मण्डल (२ टा कविता)। सभ कविताक बाद कवितापर दुटप्पी समीक्षा सेहो भेल। कवि-सम्मेलनक अध्यक्षता श्री डॉ. बचेश्वर झा केलनि आ कार्यक्रमक संचालन श्री दुर्गानन्द मण्डल केलनि।
ऐ कवि सम्मेलनक विशेषता ई रहल जे ऐ इलाकामे ऐ तरहक कार्यक्रम पहिले बेर आयोजित भेल, से श्रोता लोकनिक कहब छलन्हि। मुख्य अतिथि श्री जगदीश प्रसाद मण्डल कार्यक्रम बीचमे कहलनि जे ऐ कार्यक्रमक एतेक हलतलबीमे आयोजित करबाक कारण ई भऽ गेल जे आइ साहित्य अकादेमी द्वारा कोलकातामे मैथिली कवि गोष्ठी कराओल जा रहल अछि, जे हमरा सभक लेल लाजिमीक बात थिक जे हमरा-अहाँक गाममे होमएबला कार्यक्रम कोलकातामे होइए आ हमरा-अहाँकेँ बुझलो नै अछि। लोक ईहो कहलनि जे आइ धरि कार्यक्रमक सभक संचालन हिन्दीमे होइ छल, ई पहिल बेर भेल अछि जे कोनो कार्यक्रमक संचालन ऐ इकाकामे मैथिलीमे भेल।
सूचना: विदेह द्वारा २०१२ क जनवरी-फरवरी मासमे पहिल“विदेह मैथिली नाट्य महोत्सव २०१२” आयोजित कएल जाएत, संयोजक रहताह श्री बेचन ठाकुरजी। स्थान-समयक जानकारी बादमे देल जाएत।


text:
झंझारपुर मे आर्ट गैलरी
मिथिला पेंटिंग के विकास...प्रचार प्रसार के लेल झंझारपुर मे एकटा आर्ट गैलरी बनाबय के प्रयास भs रहल अछि. खबर अछि जे एहि के लेल कला, संस्कृति आओर युवा विभाग जोर- शोर सं जुटल अछि. आर्ट गैलरी के संग एकटा वर्कशाप सेहो बनाबय के विचार अछि. आर्ट गैलरी बनला सं एहि ठामक... स्थानीय कलाकार सभ के बड़ फायदा होएतन्हि. ओ अपन पेंटिंग के प्रदर्शनी लगा सकतिन्ह. कलाकार सभ के एकटा मंच मिलतन्हि... जाहिठाम ओ अपन कला के प्रदर्शन कs सकथिन्ह. मिथिलाक एहि कला केर विकास के लेल देश-दुनिया के कलाकार सभ के संग विचार-विमर्श कs सकथिन्ह. एहि मंच सं हुनका एकटा बाजार सेहो मिलतन्हि. ई मिथिला पेंटिंग के लोकप्रिय बनाबय के दिशा मे एकटा बड़का कदम होएत. देश के सभ बड़का शहर मे आर्ट गैलरी अछि जतय बड़का-बड़का चित्रकार सभ...कलाकार सभ अपन प्रदर्शनी लगाबैत छथिन्ह. एहि ठाम हुनका लोकक पसंद के सेहो जानय के मौका मिलय छन्हि. बाजार सं जुड़य के मौका मिलय छन्हि. कला के प्रेमी लोक सभ सं मिलय के मौका मिलैत अछि.
2 comments:
जौं ई संभव भ' सकल त' मिथिला के लेल बहुत सौभाग्य के बात हेतैक। बहुत नीक लागल एहि तरह के प्रयास के प्रकाश में आनबा के लेल।ReplyDelete
"झंझारपुर में आर्ट गैलरी खुजे वला ऐछ" सुइन कs बहुत प्रसन्नता भेल. अपनेक विचारानुसार ई कला केंद्र क्षेत्रीय कलाकार सब के एकटा मंच उपलब्ध करेतेन. ततबी नै मैथिली पेंटिंग या मधुबनी पेंटिंग के विकास में सेहो एकर अमूल्य योगदान हेते. कियाक ता, हमरा बुझना जाइय जे नवका पीढी में कमे लोक सब के मिथिला पेंटिंग ऐब रहल छैन. तs जे कियो एते विश्व प्रसिद्ध पेंटिंग सिख्वाक लेल इच्छुक हेतैथ से आर्ट गैलरी खुजला सs एकर प्रशिक्षण ला सकेत छैथ. हितेंद्र जी अपनेक सेहो हमर बहुत बहुत धन्यवाद्, जे मैथिली भाषा के लेल एते सार्थक प्रयास क रहल छी. आब अपनेक ब्लॉग सs तते जुडाव भ गेल अछि जे प्रति दिन एक बेर पढ़े छी अन्यथा बुझना जैइये जे किछु छुइट रहल ऐछ. मिथिली और मिथिलांचलक विकास से जुडल बहुत एहेन मुद्दा छै जै पर सहमति बनेवाक और सार्थक प्रयास लेवक आवश्यकता छैक. हमरा दिसs सs अपनेक बहुत बहुत शुभकामना.ReplyDelete
मनोरंजन कुमार झा
मुख़र्जी नगर
दिल्ली.


text:
५ जुलाई २००४ केँ'भालसरिक गाछ'- मैथिली जालवृत्तसँ प्रारम्भ इंटरनेटपर मैथिलीक प्रथम उपस्थितिक यात्रा विदेह- प्रथम मैथिली पाक्षिक ई पत्रिका धरि पहुँचल अछि,जे http://www.videha.co.in/ पर ई प्रकाशित होइत अछि। आब 'भालसरिक गाछ' जालवृत्त 'विदेह' ई-पत्रिकाक प्रवक्ताक संग मैथिली भाषाक जालवृत्तक एग्रीगेटरक रूपमे प्रयुक्त भऽ रहल अछि। विदेह ई-पत्रिका ISSN 2229-547X VIDEHA
Wednesday, June 24, 2009
एक विलक्षण प्रतिभा जिनका हम सदिखन याद करैत छी (बारहम कड़ी )
हम हिनका सs गप्प करैत छलियैन्ह आ हिनक कॉलेजक विषय मे पुछति छलियैन्ह कि अचानक इ कहि उठलाह " हम सोचि लेने छी, सब मास अहाँ लग आबय के लेल छुट्टी लेब, ताहि सs नीक जे अहाँक नाम हम मुजफ्फरपुर मे लिखवा दी। प्रकाश(बौआ के नाम) एहि बेर सs बाबा लग रही कs पढिये रहल छथि। हम अहाँ कs बाबुजी सs गप्प करैत छियैन्ह। ओनाहुँ अहाँक काका कs बदली राँची सs भs रहल छैन्ह आ निर्मला कॉलेज मे अहाँ के हॉस्टल मे नहि लेत, कियाक तs ओ सब बियाहल के हॉस्टल मे नहि लैत छैक। द्विरागमन होयबा मे एखैन्ह कम सs कम डेढ़ साल छैक, अहाँक बाबुजी के कतय बदली होयतैन्ह नहि जानि। हम आब बेसी दिन अहाँ सs अलग नहि रहि सकैत छी। मुजफ्फरपुर मे भेंट तs होयत, आ बदली के चक्कर से नय रहत"। हम चुप चाप सुनि लेलियैन्ह, सोचलहुँ कॉलेज तs मुजफ्फरपुर मे राँची सs नीक नहि होयत मुदा हिनकर छुट्टी आ ऐबा जयबा वाला चक्कर समाप्त भs जयतैन्ह।
भोर मे बौआ के देखलियैन्ह जल्दी जल्दी तैयार भs गेलाह आ हिनकर खुशामद करय छलाह। हमरा मना कs देने छलथि हिनका सs सीढी के विषय मे गप्प करबाक लेल वा बतेबाक लेल जे कतेक सीढी छैक। जलखई के बाद हम, बौआ आ इ तीनू गोटे घुमय लेल निकलहुँ।जाड़ छलैक हम सब अपन अपन गरम कपडा पहिर लेने रही। सबस पहिने बाबूजी के ऑफिस पहुँचलहुँ ओ देखलाक बाद बौआ कहलाह चलु हम सब आओर नीचा चलैत छी। हम सब नीचा चलैत गेलहुँ, नीचा जाय मे तs बड नीक लागल। एक तs सीढ़ी नीक छलैक दोसर ढलांग पर उतरय मे ओनाहु नीक लागैत छैक। उतरय समय मे हम सब बुझबे नहि केलियैक जे कतेक नीचा जा रहल छी। हम सब मौसम आ प्रकृति केर आनंद लैत कखनहु कs बाजी लगा कs दौड़ति आ कखनहु कूदति नीचा उतरति गेलहुँ। अचानक इ कहलाह आब आगू नहि , आब एतय सs आपिस चलु। सड़क नजरि आबय लागल छलैक हम सब विचारि केलहुँ सड़क सs आपिस भेल जाय आ हम सब पहिने सड़क सs आ बीच बीच मे सीढी सs चढैत ऊपर जाय लगलहुँ।
ऊपर चढय समय सेहो शुरू मे तs नीक लागल मुदा जलदिये थाकि गेलहुँ। ततेक गरमी लागल जे एक एक कs अपन अपन स्वेटर उतारय परि गेल। ओकर बाद हम सब रुकि रुकि कs चलय लागलहुँ। घर पहुँचति पहुँचति हम सब ततेक थाकि गेल रही जे घर पहुँचति देरी इ तs सीधे बिछौन पर परि रहलाह। किछु समय बाद जखैंह इ भोजन करय लेल उठलाह तs बौआ हँसैत पुछलथिन "केहेन लागल बोमडिला "। सुनतहि हँसय लगलाह आ कहलाह "अरे अहाँ तs हमरा मारि देलहुँ आ पुछति छी केहेन लागल बोमडिला, हम आब किनहु अहाँ दुनु भाई बहिन संग पैरे घुमय नहि जायब "।
बाहर वाला घर में बैसला सs गेट ओहिना नजरि आबैत छलैक आ गेट लग सीढ़ी छलैक जाहि सs ऊपर चढि आ फेर नीचा उतरि कs झरना लग जाय परैत छलैक ।झरना के बाद दाहिना दिस सीढ़ी छलैक जाहि सs नीचा उतरि बाबुजी केर ऑफिस जाय परैत छलैक । बाबुजी सब दिन भोर में जायत समय आ खेनाई खाय लेल जखैंह आबैत छलाह तखैन्ह दुनु बेर ऑफिस पैरे जायत छलाह आ आपिस आबैत छलाह। इ सब दिन बाबुजी के ऑफिस जाय समय बाहर वाला घर में जा कs बैसि रहैत छलाह। जाय समय बाबुजी हमरा कहैत गेलाह जे हम सब तैयार रही ओ ऑफिस जाय कs जीप पठा देताह आ हम सब सलारी जे कि बहुत नीक जगह छलैक ताहि ठाम सs आजु घुमि आबि। बाबुजी केर ऑफिस जाय समय हम जखैन्ह बाहर वाला घर मे गेलहुँ तs इ आ बौआ पहिनहि सs ओहि घर मे छलाह। जहिना हम पहुँचलहुँ बाबुजी गेट लग पहुँचि गेल छलाह, ओ जहिना गेट सs ऊपर गेलाह इ तुंरत कहि उठलथि , देखू आब बाबुजी घुरताह, हम मजाक बुझि हँसय लगलहुँ मुदा सच मे बाबुजी किछुए आगू जा फेर आपस घर आबि गेलाह आ अपन कोठरी मे जा फेर ऑफिस गेलाह। हम पुछलियैन्ह अहाँ कोना बुझलियय जे बाबुजी आपस अओताह, तs हमरा कहलाह ओ तs सब दिन एक बेर ऑफिस जाय समय मे आपिस आबि कs जाय छथि। हम जहिया सs अयलहुं अछि हम देखि रहल छियैन्ह। बाबुजी के किछु नय किछु सब दिन छुटैत छैन्ह आ ओ आपिस आबि कs लs जायत छथि। हमरा हँसी लागि गेल आ कहलियैन्ह अहाँ के अहि ठाम कोनो काज नहि अछि तs यैह सब देखति रहैत छियैक।
आजु बाबुजी ऑफिस सs अयलाह तs आबिते सुनेलाह जे हुनक बदली के आदेश आबि गेल छैन्ह आ आब जलदिये हुनका जमशेदपुर जा कs ओहि ठामक कार्य भार सम्भारय परतैन्ह । इ सुनि हमरा बड खुशी भेल, संगहि देखलियैक बिन्नी सोनी बौआ सब खुश छलथि आ सब सs बेसी माँ खुश छलीह।
जहिया सs बाबुजी कहलथि जे हुनक बदली केर आदेश आबि गेल छैन्ह ओहि दिन के बाद सs बौआ हम आ इ सब दिन घुमय निकली, बीच बीच मे कोनो कोनो दिन सोनी बिन्नी सब सेहो सँग जायत छलिह। बोमडिला मे घुमय लेल एक सs एक जगह छलैक मुदा प्रदूषण नामक कोनो वस्तु नहि। दूर वाला जगह सब तs जीप सs जाइत छलहुँ मुदा लग वाला सब पैरे जाइत रही। एकटा बातक ध्यान इ सदिखन राखथि जे चलैत चलैत बेसी दूर नहि जाई।
हमरा लोकनि कs बोमडिला मे एक डेढ़ मास घुमति फिरति कोना बीति गेल से बुझय मे नहि आयल। जएबाक दिन लग आबि गेल छलैक, बाबुजी कहलथि जे सब गोटे एकहि सँग चारद्वार तक जायब। ओहिठाम सs ठाकुर जी आ बौआ मुजफ्फरपुर चलि जयताह आ बाकी हम सभ जमशेदपुर चलि जायब।
चारद्वार गेस्ट हाउस तक सब गोटे सँग अयलहुँ आ ओहि ठाम आबि एक बेर फेर बिछरय के आभास भेल मुदा एहि बेर दोसर तरहक छलs। मोन मे भेल आब तs किछुए दिनक गप्प छैक तकर बाद तs सब ठीक भs जायत। हमर पढ़ाई आ हिनका अयबा जयबा मे सेहो कोनो तरहक दिक्कति नहि होयत। हिनकर ट्रेन पहिने छलैन्ह, जाय समय मे हमरा उदास देखि इ कहलाह " आब तs अहाँ जमशेदपुर मे रहब ओहि ठाम जाय मे हमरा कोनो दिक्कत नहि होयत। किछु दिन बाद हमर पढ़ाई सेहो खतम भs रहल अछि"।
जमशेदपुर पहुँचि बाबुजी के रहय लेल एकटा खूब पैघ सरकारी बंगला भेट गेल छलैन्ह जे कि किछु दिन सs खाली छलैक। जतबा पैघ घर छलैक ततबे पैघ ओहि मे बगीचा मुदा खाली कियाक छलैक से तs बाबुजी के नहि बुझय मे अयलैन्ह, मुदा माँ के ओहि घर मे रहय मे डर होयत छलैन्ह आ कहलथि "एहि घर मे बेसी दिन नहि रहल जा सकैत अछि। जाबैत कोनो दोसर नीक घर नहि भेटय छैक ताबैत एहि बँगला मे रहल जाय"। माँ सब के कहि देने रहथि जरूरी सामान मात्र खोलबाक अछि। ओहि बंगला मे कम सs कम छौ सात टा कोठरी छलैक जाहि मे सs दू टा कात वाला कोठरी आ भनसा घर खोलि हम सब रहय लगलहुँ। बाकी सब कोठरी बंद रहैत छलैक।
हम सब जमशेदपुर अयलहुँ ओकर दू तीन दिन बाद काका भेंट करय लेल अयलाह, हुनका देखि हम तs आश्चर्यचकित रहि गेलहुँ। एतबहि दिन में ततेक कमजोर लागैत छलाह जे देखतहि माँ पुछलथिन "अहाँ के किछु होयत अछि की फूल बाबू"। काका कहलथि कोनो ख़ास नहि, बीच बीच मे पेट मे गैस भs जायत अछि जाहि के चलते दर्द होयत रहैत अछि।काका जाय लगलाह तs माँ काका के कहलथिन जे राँची जा कs सबस पहिने नीक सs डॉक्टर से देखाऊ, बराबरि दर्द भेनाई ठीक नहि छैक ।
हम सब ठीक दुर्गा पूजा सs पहिने जमशेदपुर पहुँचल रही । एक तs नब जगह ताहि पर तेहेन घर छलैक जे कतहु घुमय जाय मे से डर होयत छलैक, मुदा हम सब जमशेदपुरक पूजा देखलहुँ। दिवाली सs एक दू दिन पहिने इ पहुँचलाह। हिनका देखि कs सब भाई बहिन सब खुश भs जाय गेलथि आ इहो सब संग मिली कs दिवाली के पटखा कs तैयारी करय मे लागि गेलाह ।
दिवाली दिन साँझ मे पूजाक बाद सभ गोटे बाहर मे बैसि कs प्रसाद खाइत छलहुँ प्रसाद खेलाक बाद इ उठि कs पाछू गेलाह आ सँग सँग चारू भाई बहिन सेहो हिनके पाछू चलि गेलथि। माँ भानस मे लागल छलिह बाहर मे मात्र हम आ बाबुजी बचि गेलहुँ। अचानक पाछू वाला घर मे बुझायल जेना बम फुटैत छैक। बाबुजी आ हम दूनू गोटे दौरि कs भीतर गेलहुँ। माँ से भनसा घर स दौरि क अयलीह। जाहि दिस सs आवाज अबैत छलैक ओहि दिस घरक भीतरे सs हम सब गेलहुँ। बाबुजी घर सब खोलैत जओं बीच वाला हॉल लग पहुँचलाह तs सामने मे इ ठाढ़, संग मे बिन्नी, सोनी , अन्नू आ छोटू सब पटाखा छोरि थपरी पारि खुश होयत छलथि। असल मे इ, सब बच्चा के लs कs बीच वाला हॉल मे पटखा छोरैत छलाह। बीच वाला हॉल ततेक टा छलैक आ ताहि पर खाली जे छोटका पटाखा सेहो बुझाइत छलैक जे बम फुटल छैक। हिनका देखि बाबूजी किछु नहि बजलाह आ हँसैत आपिस भs गेलाह।
क्रमशः ....................
3 comments:
"विदेह" प्रथम मैथिली पाक्षिक ई पत्रिका http://www.videha.co.in/:-
सम्पादक/ लेखककेँ अपन रचनात्मक सुझाव आ टीका-टिप्पणीसँ अवगत कराऊ, जेना:-
1. रचना/ प्रस्तुतिमे की तथ्यगत कमी अछि:- (स्पष्ट करैत लिखू)|
2. रचना/ प्रस्तुतिमे की कोनो सम्पादकीय परिमार्जन आवश्यक अछि: (सङ्केत दिअ)|
3. रचना/ प्रस्तुतिमे की कोनो भाषागत, तकनीकी वा टंकन सम्बन्धी अस्पष्टता अछि: (निर्दिष्ट करू कतए-कतए आ कोन पाँतीमे वा कोन ठाम)|
4. रचना/ प्रस्तुतिमे की कोनो आर त्रुटि भेटल ।
5. रचना/ प्रस्तुतिपर अहाँक कोनो आर सुझाव ।
6. रचना/ प्रस्तुतिक उज्जवल पक्ष/ विशेषता|
7. रचना प्रस्तुतिक शास्त्रीय समीक्षा।
अपन टीका-टिप्पणीमे रचना आ रचनाकार/ प्रस्तुतकर्ताक नाम अवश्य लिखी, से आग्रह, जाहिसँ हुनका लोकनिकेँ त्वरित संदेश प्रेषण कएल जा सकय। अहाँ अपन सुझाव ई-पत्र द्वारा ggajendra@videha.com पर सेहो पठा सकैत छी।
"विदेह" मानुषिमिह संस्कृताम् :- मैथिली साहित्य आन्दोलनकेँ आगाँ बढ़ाऊ।- सम्पादक। http://www.videha.co.in/
पूर्वपीठिका : इंटरनेटपर मैथिलीक प्रारम्भ हम कएने रही 2000 ई. मे अपन भेल एक्सीडेंट केर बाद, याहू जियोसिटीजपर 2000-2001 मे ढेर रास साइट मैथिलीमे बनेलहुँ, मुदा ओ सभ फ्री साइट छल से किछु दिनमे अपने डिलीट भऽ जाइत छल। ५ जुलाई २००४ केँ बनाओल “भालसरिक गाछ” जे http://www.videha.com/ पर एखनो उपलब्ध अछि, मैथिलीक इंटरनेटपर प्रथम उपस्थितिक रूपमे अखनो विद्यमान अछि। फेर आएल “विदेह” प्रथम मैथिली पाक्षिक ई-पत्रिका http://www.videha.co.in/पर। “विदेह” देश-विदेशक मैथिलीभाषीक बीच विभिन्न कारणसँ लोकप्रिय भेल। “विदेह” मैथिलक लेल मैथिली साहित्यक नवीन आन्दोलनक प्रारम्भ कएने अछि। प्रिंट फॉर्ममे, ऑडियो-विजुअल आ सूचनाक सभटा नवीनतम तकनीक द्वारा साहित्यक आदान-प्रदानक लेखकसँ पाठक धरि करबामे हमरा सभ जुटल छी। नीक साहित्यकेँ सेहो सभ फॉरमपर प्रचार चाही, लोकसँ आ माटिसँ स्नेह चाही। “विदेह” एहि कुप्रचारकेँ तोड़ि देलक, जे मैथिलीमे लेखक आ पाठक एके छथि। कथा, महाकाव्य,नाटक, एकाङ्की आ उपन्यासक संग, कला-चित्रकला, संगीत, पाबनि-तिहार, मिथिलाक-तीर्थ,मिथिला-रत्न, मिथिलाक-खोज आ सामाजिक-आर्थिक-राजनैतिक समस्यापर सारगर्भित मनन। “विदेह” मे संस्कृत आ इंग्लिश कॉलम सेहो देल गेल, कारण ई ई-पत्रिका मैथिलक लेल अछि, मैथिली शिक्षाक प्रारम्भ कएल गेल संस्कृत शिक्षाक संग। रचना लेखन आ शोध-प्रबंधक संग पञ्जी आ मैथिली-इंग्लिश कोषक डेटाबेस देखिते-देखिते ठाढ़ भए गेल। इंटरनेट पर ई-प्रकाशित करबाक उद्देश्य छल एकटा एहन फॉरम केर स्थापना जाहिमे लेखक आ पाठकक बीच एकटा एहन माध्यम होए जे कतहुसँ चौबीसो घंटा आ सातो दिन उपलब्ध होअए। जाहिमे प्रकाशनक नियमितता होअए आ जाहिसँ वितरण केर समस्या आ भौगोलिक दूरीक अंत भऽ जाय। फेर सूचना-प्रौद्योगिकीक क्षेत्रमे क्रांतिक फलस्वरूप एकटा नव पाठक आ लेखक वर्गक हेतु, पुरान पाठक आ लेखकक संग, फॉरम प्रदान कएनाइ सेहो एकर उद्देश्य छ्ल। एहि हेतु दू टा काज भेल। नव अंकक संग पुरान अंक सेहो देल जा रहल अछि। विदेहक सभटा पुरान अंक pdf स्वरूपमे देवनागरी, मिथिलाक्षर आ ब्रेल, तीनू लिपिमे, डाउनलोड लेल उपलब्ध अछि आ जतए इंटरनेटक स्पीड कम छैक वा इंटरनेट महग छैक ओतहु ग्राहक बड्ड कम समयमे ‘विदेह’ केर पुरान अंकक फाइल डाउनलोड कए अपन कंप्युटरमे सुरक्षित राखि सकैत छथि आ अपना सुविधानुसारे एकरा पढ़ि सकैत छथि।
मुदा ई तँ मात्र प्रारम्भ अछि।
अपन टीका-टिप्पणी एतए पोस्ट करू वा अपन सुझाव ई-पत्र द्वारा ggajendra@videha.com पर पठाऊ।
'विदेह' २३२ म अंक १५ अगस्त २०१७ (वर्ष १० मास ११६ अंक २३२)
ऐ अंकमे अछि :- १. संपादकीय संदेश २. गद्य २.१. जगदीश प्रसाद मण्डलक दूटा लघु कथा कोढ़िया सरधुआ आ त्रिकालदर ्शी २.२. नन...
-
"भालसरिक गाछ" विदेह वर्ष-1 मास-1 अंक-1 संपादकीय एहि प्रथमांक केँ प्रस्तुत करैत हम हर्षित छी। एहि मे मिथिला पेंटिंग आ...
-
ऐ अंकमे अछि :- १. संपादकीय संदेश २. गद्य २.१. जगदीश प्रसाद मण्डलक दूटा लघु कथा कोढ़िया सरधुआ आ त्रिकालदर ्शी २.२. नन...
-
जयकान्त मिश्र आ मैथिली शब्दकोश मैथिलीक पुरोधा जयकान्त मिश्र (१९२२-२००९ ) क ३ फरबरी २००९ केँ सात बजे साँझमे निधन भऽ गेलन्हि। मैथिली साहित्...


text:
एहि ठाम कर्म शब्द क्रिया-सामान्य पराम्पराक रहलहुँ आवश्यक धर्म्य नित्य-नैमित्तिक आओर काम्य एहि विविध कर्म्म-कलापकेँ कहैछ। जे एहि शरीरक संस्कारसँ पूर्ण सम्बन्ध रखैछ। जे गर्भस्थिति समयसँ लऽ कऽ सभ मनुखक अपन-अपन वर्ण आओर आश्रमोचित शास्र-द्वारा कहल गेल अछि। यथा- शास्र कर्मानुष्ठान द्वारहिं ऐहिक (एहलोकी) पारत्रिक (परलोकी) सुख ओ माक्ष पर्यन्त जीव प्राप्त कऽ सकैछ, अन्यथा नञि। स्वेच्छाचारे कर्म कयलाक फल उक्त-विपरीत होइछ। ई कथा भगवान श्रीकृष्ण भगवद्गीतामे कहि गेल छथि :-
‘य: शास्र-विधिमुत्सृजय वर्त्तते कामचारत:।
न स सिद्धिमवाप्नोति न सुख न पराङ्गतिम्।।
तस्माच्छास्त्रं प्रमाणन्ते कार्य्याकार्य्यव्यवस्थितौ।
ज्ञात्वा शास्रविधानोक्तङ्कर्म्म कर्तुमिहार्हसि।।’
एहि मानवीय शरीरक उपदान (समवायि) कारण, माता-पिताक अशित-पीत अन्नजलादिसँ बनल त्वचा रुधिर मांस मेदा अस्थि मज्जा आओर शुक्र ई सात धातु अछि। ताहि सङ उक्त अशित पीत वस्तुक विकार आ वस्तु छोड़ि आन कोनो नञि शास्र आ युक्तिसँ सिद्ध होइछ। एकर शोधक शास्र-निर्द्दिष्ट (मन्वादिस्मृततिकथित) कर्म्मकलाप छोड़ि आन नञि जे :-
‘गाभै र्होमैर्जातकर्म्म चौलमौऽनीनिबन्धनै:।
बैजिर्क नार्मिकक्ष नै द्विजानामपसृज्यते।।’
इत्यादि मान्वादिक वचन जातेँ पुरुष स्री सबहि (सर्वजातिसाधारण) क हेतु शास्रमे कथित अछि। उक्त वचनमे होम शब्द यथाविहित गर्भाधानादि कर्म सामान्यवोपलक्षक बहुवचन निर्देर्शे मानल गेल अछि। एवं स्थावर जंगम संकल वस्तु अपन-अपन शास्र निर्दिृष्ट संस्कारक भेलहि उपादेव भेलापर ‘छोप’ (स्पृश्य) शब्दे कहल जाइछ। जे ‘छुपे स्पर्शे’ एहि धातुँ सँ व्याकरण शास्रतक प्रक्रिये बनैछ, से (संस्कार) नञि भेलहि ‘अछोप’ शब्दे (अस्पृश्य) कहल जाइछ। स्थावर (जीवेतर वस्तु)क संस्कार एक क्रिया-मात्रहुँ एक समयमे पर्याप्त होइछ। जंगम (जीव-विशेषयता मनुख)क रात्रिन्दिव अनेक रूपक शास्र निर्दिृष्ट अछि, जकरा नित्यकर्म्म शब्दे कहल जाइछ, जे अरूण-कर-ग्रस्त प्राचीक अवलोकन कालसँ होइछ। जे समय-विशेषमे आवश्यक (अकारणमे दोषाधायक) भेलें कयल जाइछ ओ निमित्तवश भेले नैमित्तिक कर्म्म कहल जाइछ। आओर जे कर्म्म फलाकांक्षा राखि इच्छाधीन कृतिक होइछ, सैह काम्य-कर्म्म कहल जाइछ। एहिमे पहिलुक अनुष्ठान रात्रिशेष (ब्राह्ममुहूर्त्त)सँ प्रारम्भ भऽ शयनान्तकाल (अहोरात्र)मे नानारूपक कहल अछि। एकर यथावत् (ठीक ठीक) अनुष्ठान मिथिलामे एखनहुँ जाहि रूपक जनसाधारणमे प्रचुर रूपँे प्रचरित अछि, ताहि रूपे अन्यदेशमे बिरले व्यक्तिमे पाओल जाइछ। संस्कार-भेद पूर्वकालमे (सग्नि सबहि द्विजकेँ रहैत) अनेक रूपक रहितहुँ एम्हर आबिकेँ 10 प्रकारे क (500 बरखक कर्म्मपद्धति वीरेश्वर, गणेश्वर, रामदत्तादिकृत देखलासँ) अवगत होइछ, जाहिमे 6 काम्य आ 4 नित्य जे, नामकरण-चुड़ाकरण, उपनयन आओर विवाह कहबैछ, यथायोग्य नञि कयले वर्णाश्रम धर्मक विलोपे मानल जाइछ। एकर विधि एखनहुँ मिथिलहिमे यथासमय ओ यथाशास्र होइत देखल जाइछ। आन (बहुतोक) ठाम तँ ‘गङ्गाजी हू पहिर जनौआत्’ एहि रूपक कोनो तीर्थस्थान कुण्डादिमे जनौ बोरि पहिरौलहि उपबीती (जनौ वाला) बनाओल जाइत देखल जाइछ। बहुतोक ठाम एक खुट्टा गाड़ि ओहिमे पञ्चपल्लव वा आम्रपल्लव-मात्रो बान्हि ताहि लग किछु होमक नाटक के ककरहुँ सँ गायत्री-मन्त्रे कान फुका देबे उपनयन कहबैछ। एवं परिवेत्ता, परिवित्ति, गोत्राध्याय, प्रवर-परिचय तँ कतिपये (गनल-गुथल) व्यक्तिमे देशान्तरमे देखला जाइछ। लघुशङ्का के पानि लेबाक तँ चर्चा कोन, ठाढे ठाढ़ लघुशङ्का करब एक सर्वसाधरण व्यवहार देशान्तरमे देखल जाइछ, जकर समाजमे कोनो विगान (निन्दा) नञि होइछ। सगोत्र असगोत्रक भेद विवाहमे कम्मे ठाम आदृत कयल देखना गेल अछि। दुहू (कन्या वरक) पक्षक समृद्धि मात्र देखि सम्बन्ध करब प्रचुर रूपे देशान्तरमे प्रचरित दूग्गोचर भेल अछि। बहुतोक व्यक्ति अपनाकेँ ब्राह्मण मानैत सगोत्रमे सम्बन्ध भेलाक परिहार वत्स-वात्स-कश्यप-काश्यप एहि रूपमे कयने छथि। बहुतोकेँ गोत्र प्रवर क किञ्चितो ज्ञान नञि देखला गेलैँ फलत: ओहि समाजसँ मन घृणा मानैछ। तथापि ओहि समाजक बहुतोक लोक सम्प्रति यौन-सम्बन्ध, सहभोजितादि सर्वविध सम्बन्ध ब्राह्मण मात्रसँ प्रचार करबाक हेतु उद्धर देखल जाइत छथि, जे मिथिला मे :-
‘याजनं योनिसम्बन्धं स्वाध्यायं सहभोजनम्।
सद्य: पतति कुर्वाण: पतितेन न संशय:।।’
एहि वचनक पर्यालोचन रखैत क्यौ नञि आयल छथि, न वा अगहुँ करै चाहैत छथि। लवण-संसृष्ट व्यञ्जादि विजाति (हिन्दू मात्र)क हाथक खैबामे विदेशी कथमपि नञि हिचकैत छथि। जे मैथिल:-
‘अन्नमग्न्यम्बुसंपर्कात्स्पिष्टं लवण योगत:।
शाकन्त्रितय योगेन भक्ततुल्यं न संशय:।।’
एहि वचनक अनुसार कथमपि नञि करैत छथि। मिथिलामे जैमिनीय-कर्म-मीमांसा शास्रक एतेक आदर छल ओ अछि, जे जैमिनिसूत्रपर महावृत्ति शास्रदीपिका, न्याय रत्नमाला, लोकवार्त्तिक, तन्त्रवार्त्तिक आदि सकल निबन्धक प्रणेता मैथिले पार्थसारथि मिश्र, भट्ट जगद्गुरु, कुमारिल आदिक कऽ भेले ओइनवार ब्राह्मण कुलतिलक महाराज भैरव सिंहक जरहटिया गामक पोखरिक यज्ञमे चौदह सय मात्र मीमांसकक संख्या आमन्त्रित (विदाय देबा योग्य) व्यक्तिक लिखल (ताड़पत्रमे) भेटि रहल अछि। अन्यान्य तदुपष्टम्भक न्याय-वैशेषिकादि दर्शन- अद्यन, गङ्गेश, वर्द्धमान, पक्षधर, वाचस्पति मिश्र- आदिहिक प्रणीत सर्वदेशमे एखनहुँ समाद्धत भऽ रहल अछि। वङ्गीय विद्वान रघुनाथ, जगदीश आदि एहि मिथिला देशसँ विद्यालाभ कै मैथिलहिक निर्म्मित ग्रंथपर टीका-टिप्पणी के अपनाकेँ लोक-विख्यात कयने छथि। अतएव श्रौत-स्मार्त्त-आगम तीनू कर्म्मकाण्डक यथावदनुष्ठान ओ लोकमे आविष्कार मैथिल विद्वानहिक कयल भेटैछ। ग्रह योगसँ लऽ के अश्वमेधान्त कर्म्म-कलापक कुण्डनिर्माण म.म. गोकुलनाथोपाध्याय अपना ‘कुण्डकादम्बरी’ ग्रंथमे कऽ गेल छथि, जे 1 पक्षे कुण्डक मान कहैत पक्षान्तरे हुनक कन्या गङ्गामे निमग्न बालिका ‘कादम्बरी’क शोक वर्णन करैछ। सन्ध्या तर्पण- एकोदिष्ट पार्वण-यथा नियम करब मैथिलहिमे पाओल जाइछ। देशान्तरीय तँ कतिपये सँ हो कोनो समय विशेषेमे कहियो करैत देखल जाइत छथि। नित्य नैमित्तिक काम्यक भेद परिज्ञान शून्य भेल, सन्ध्या-वन्दनहुँमे बड़ लम्बा संकल्प ओ तर्पणवाक्यमे ‘अस्मत्पिता’ ‘वासुस्वरुप’ आदिक वृथा शब्दक प्रयोग करब देशान्तरीय पण्डित-प्रकाण्डहुमे देखल जाइछ। जाहिमे भगवान पतञ्जलिक कथन छनि जे:-
‘मातरि वर्त्तितव्यं पितरि शुश्रूषितव्यं, नचोस्यते स्वस्यां मातरि स्वस्मिन्पिरीति।
सम्बन्धिशब्दादेवैतद्गम्यते या यस्य माता यो यस्त पितेति।’
एहि सँ अस्मत्-शब्द पित्रादि शब्दक सङ्ग लगाएब देशान्तरीय भ्रम ओ अज्ञानमूलके कहैक थिक। एवं :-
वसुरुद्रदितिसुता: पितर: श्राद्धदेवता:।
प्रीणयन्ति मनुष्याणां पितृन् श्रद्धे च तर्पिता।।
आयु: पूजां तथाऽरोग्यं स्वर्गं मोक्ष सुखानि च।
प्रयच्छन्ति तथा राज्यं प्रीतानृणां पितामहा:।।
एहि याज्ञवल्क्यक वचने पित्रादि तीनि तीनि पुरुषक नामे समर्पित (देल) जलादिककेँ हुनका देहान्तर (लोकान्तर)मे पहुँचौनहार वसुरुद्रादित्य नामक (08/11/12) देवता जे अश्विनी कुमार दू मिलाय तैंतीस कोटि देवता संख्यात कयल जाइत छथि, जाहिमे अश्विनेय दुहूकेँ वैद्य भेले श्राद्धकार्य्य (पैतृक-कृत्य)मे अधिकार नञि देल गेले उक्त 31 कोटि (देवता) पित्रादिकक अधिष्ठातृ देवता मानल गेल। तत्स्वरूप कोना भेला? एवं तत: पर पितृवर्गक अधिष्ठाता ‘विश्वेदेव’ नामक पितृदेवता जे श्राद्धरक्षक भऽ त्रिपुरुषान्तर पितृवर्गक भागकेँ पहुचौनहार शास्रमे मानल गेल छथि, तिनका हुनक स्वरुप मानबो भ्रममूलकेँ बुझैक थिक। एवं पञ्चदेवोपासना जे नञि कयले देवलोकहुसँ अधोगति-प्राप्त होएब मार्कण्डेयपुराणमे लिखल अछि जे :-
शिवम्भास्करमग्निच केशवं कौशिकीन्तथा।
मनसाऽनर्चयन्याति देवलोकादधोगतिम्।।
एहिमे कौशिकी पदे दुर्गा लेल गेलि छथि। (मनसाऽपि अनचर्यन्) मनहुँ सँ नञि पूजलेँ (देवलोकादपि) देवलोकहुँसँ फिरथि। एहि रूपक एकर व्याख्या निबन्धकार लोकनि कयने छथि। एकर प्रचुर प्रचार नित्य-नैमित्तिक काम्य कर्म्ममात्र मिथिलहिमे खर्चतोभावें देखल जाइछ, अन्यत्र आडम्बराधिक्य कचित्-कदाचित् काम्ब कर्म्ममे रहितहुँ ई क्रम दृष्ट-भूत नञि होइछ। एवम् एकमात्र कोनो देवताक पूजा केँ नित्य कर्म्मक निर्वाह देशन्तरीय पण्डित-प्रकाण्डो करैत छथि। एहि कर्म्मकाण्डक समाजमे यथावत प्रचुर रूपक प्रचार स्थापनार्थ अद्भच प्रयत्न द्वारा बिहार गवर्नमेण्टसँ पूर्ण अनुरोध कै धर्म्म समाज संस्कृत कालेज मुजफ्फपुरमे श्रौत-स्मार्त्त-आगम-कर्म्मकाण्डक परीक्षा उपाध्यन्ता स्वर्गवासी मिथिलेश रमेश्वरसिंह बहादुर स्थापित कराओल ओ तकर अध्यापनार्थ अनेक सास्र रूपैया स्वयं देल, जे संस्था मिथिलेशक उपक्रान्त वर्तमान समयमे चलि रहल अछि। एहि पूवोक्त कार्यक्रमे मिथिलहि केर सर्वप्रथम एहि समयमे उक्त रूपक कर्म्मकाण्डसँ घनिष्ठ-सम्बन्ध कहल जा सकैछ। देशान्तरक एखनहुँ मिथिलाहीक आचरण अनुकरणीय भऽ रहल छनि, जाहिमे श्री दत्तादि कृत ‘आह्निक’ पूर्णरूपें प्रचरित अछि। तदनुसार आनो आनो कर्म्मकाण्डक ग्रंथ ‘नित्यकृत्यार्णव’ ‘नित्यकृत्य रत्नमाला’ आदि वृहलघु नित्यकर्म्म पद्धति तथा अतिप्राचीन वीरेश्वरादिकृत ‘देशकर्म पद्धति’ आदि मिथिलादिक सभ देशमे पूर्णमान्य भऽ रहल अछि। मिथिलामे नामत: पूर्व ‘भट्ट’ उपाधि कर्म्मठ (पूर्वमीमांसक)केँ रहैत भट्टपुरा आदिक ग्राम वर्तमान अछि। एकरे अनुकरण अपना गामक आगू ‘भट्ट’ पद लगाय दक्षिणीय ब्राह्मण अपनाकेँ कर्म्मठ होएब ख्यापित कयनेँ बुझल जाइत छथि। संप्रति मिथिलाक प्रतिदोषदृष्टया देखनिहारके ँ रत्नाकर दिशदृक्पात करय चाहैत छनि।
(1936 मे प्रकाशित ‘मिथिलांक’सँ साभार)


text:
पटना । बिहार मे औषधीय पौधाक व्यापार बढि रहल अछि। किसान क आर्थिक स्थिति मे सुधार अनबाक मकसद स लगाउल गेल सारण जिला क बनियापुर गाम मे औषधीय पौधा आरटीमिशिया एनुआ क नर्सरी एकर गवाह अछि। एहि ठाम किसान कए मुफ्त मे पौधा देल जाइत अछि। किसान द्वारा लगाउल गेल एहि पौधा स जे औषधी रूपी उत्पाद बनैत अछि, ओकरा इप्का लेबोरेटरी कंपनी खरीद लैत अछि। स्थानीय वैद्य क कहब अछि जे एहि पौधा स मस्तिष्क मलेरिया क दवा बनैत अछि। इप्का क संग एखन धरि 100टा स बेसी किसान अनुबंध कए चुकला अछि। फिलहाल 100 एकड मे आरटीमिशिया एनुआ क खेती कैल जा रहल अछि। इडेन सिटी गु्रप क एमडी सच्चिदानंद राय समाज सेवा क मकसद स एहि गाम मे इ नर्सरी लगेने छथि। ओ कहला जे एहि नर्सरी स किसान पौधा ल जाइत छथि आ चारि माह बाद पौधा स उत्पाद तैयार भ गेलाक बाद कंपनी ओकरा कीन लैत अछि। एहि स प्रति एकड किसान कए 35-40 हजार टकाक मुनाफा भ जाइत अछि। राय कहला जे अरकोंच, औषधीय करैला, स्टिबिया आदि औषधीय पौधा क नर्सरी सेहो तैयार कैल जा चुकल अछि। एकर उत्पाद कीनबा लेल सेहो कंपनी से अनुबंध कैल जा रहल अछि।
मुख्य पृष्ठ समाचार बिहार मे बढल औषधीय पौधाक व्यापार


text:
Friday, 12 February 2016
आमंत्रण / हकार
आमंत्रण / हकार
आदरणीय,
मिथिला - मैथिली सुधिजन,
मिथिला दर्शनक एक गोट अंक में स्वर्गीय मायानन्द मिश्र लिखने छथि - जहिना प्राचीन विश्वक (अर्थात समस्त इन्दोएरियनक) प्राचीनतम काव्य ग्रन्थ थिक ऋग्वेद जाहि मे तत्कालीन जन जीवन ओ जन समाज केर चित्रण भेल अछि,तहिना आधुनिक विश्वकेर प्राचीनतम गद्य ग्रन्थ 'वर्ण रत्नाकर' थिक जकर महान गद्यकार थिकाह पण्डित ज्योतिरीश्वरठाकुर जे 1280 ई० मे भेल छलाह।
कहबाक प्रयोजन नहि जे आधुनिक विश्व केर भाषा सभक जन्म भेल अछि ई० केर दसम शताव्दीक पश्चात्। एहि मेज्योतिरीश्वर ठाकुर भेलाह 1280 ई० मे। तकर पश्चात् भेलाह कवि कोकिल महाकवि विद्यापति जे भेलाह (1350) तेरहसौ पचास ई० मे तकर पश्चात् आधुनिक अंग्रेजी भाषा ओ साहित्यक जन्मदाता भेलाह चाँसर जे भेल छलाह तेरह सौतेहत्तरि ई० मे। सामान्यतः अंग्रेजी भाषा साहित्य मे मान्यता प्रचलित अछि जे चाँसर चौदहम शताव्दिक उत्तरार्ध मे भेलछलाह।
कहबाक प्रयोजन नहि जे आधुनिक विश्व भाषा सभक जन्म भने दसम शताब्दीक आसपास भ' गेल हो किन्तु रचना -परम्पराक जन्म तेरहम - चौदहम शताब्दीक पश्चाते प्रारम्भ होइत अछि। एहि प्रकारें आधुनिक विश्व भाषाक आदिमगद्यकार पंडित ज्योतिरीश्वर ठाकुरे भेलाह जे मिथिलाक छलाह।
यद्यपि 1265 ई० मे इटली मे भेल छलाह दाँते जे डिवाइन कमेडिक रचना कयने छलाह। किन्तु एक त' डिवाइनकमेडी सामान्य हास्य व्यंगक काव्य रचना थिक दोसर ओहि मे लैटिन भाषाक व्यापक प्रभाव अछि। कहबाक प्रयोजननहि जे आधुनिक युग गद्यक युग थिक जकर प्रमाण छथि अंग्रेजीक समरसेट माम, थॉमस हार्डी, हेमिंगवे आदि जेसब के सब गद्यकारे छलाह। दोसर दिस रूस केर टाल्सटाय तथा फ़्रांस केर चेखव आदि सब गद्यकारे छलाह जे एहिआधुनिक गद्य युगक विशेषता थिक। एहि प्रकारें आधुनिक गद्य युगक सर्वाधिक प्राचीनतम् गद्यकार मिथिलाकज्योतिरीश्वर ठाकुर भेलाह।
मायानन्द जी लिखै छथि जे इहो महाकवि विद्यापतियेक भक्ति काव्य ओ श्रृंगारिक काव्यक प्रभाव थिक जे हिन्दी मेपहिने भक्ति काल आएल आ तकर पश्चात् रीति (श्रृंगारिक) काल आयल।
स्वर्गीय रामवृक्ष बेनीपुरी जीक लिखल पुस्तक 'विद्यापति' जे 1926 मे प्रकाशित अछि ओहि पुस्तकक निवेदन मे लिखनेछथि " हिन्दी भाषाक कोनो कवि हिनकर मधुर वर्णनक छाँह तक नहि छुबि सकैत छथि। मुदा हमरा सभक अकर्मण्यताककारन हिन्दी कविक बीच एखन धरि वो अपन स्थान नहि प्राप्त क' सकलाह। एहि कलंक - मोचन के लेल हमरा सब केफाँड़ बान्हि तैयार भ' जेबाक चाही''।
जे भेल से भेल, मुदा आब हमरा बुझना जाइछ जे आब ओ समय कतेको शताव्दिक उपरान्त आबि चुकल अछि जे मैथिल,मैथिलीक प्रति जागरूक भ' रहलाह अछि। ई मानल जा सकैत अछि जे पहिने हमरा सब लग संसाधनक घोर अभावछल कदाचित ताहि हेतु सेहओ ध्यान नहि द' पाओल होएताह , मुदा आब प्रायः समस्त मैथिल एतवा त संपन्न छथियेजाहि सँ मैथिली भाषा - साहित्यक सम्बर्धन दिस डेग जरूर बढ़ा सकैत छथि। प्रयोजन अछि नव तुरिया ,युवा सब केएहि दिस अपन मोन बढ़ेबाक, पैर बढ़ेबाक, गुरुजन सुधिजन के एहन विचार रखबाक जाहि सँ समस्त मैथिलक खुनकधार मे मैथिली भाषाक प्रवाह होइक। एहि निमित्त भारतक राजधानी दिल्ली मे मैथिली साहित्य महासभा क' अंतर्गतअन्तर्राष्ट्रीय मातृभाषा दिवस 21 फरवरी क' आ मैथिली साहित्यक स्थापना दिवसक सुअवसर पर एकटा “वार्षिकसंगोष्ठी” राखल गेल अछि। जकर विषय अछि "मैथिली साहित्यक सम्बर्धन - प्रवासी मैथिलक भूमिका '' एहि विषयपर अपने विद्वत लोकनि सँ आग्रह जे अपन विचार एहि मंच सँ मैथिल सभक मध्य परसि, जाहि सँ मैथिल मे मैथिलीभाषाक प्रति जन चेतना जागृति होइक आ मैथिली साहित्यक पोथी, जाहि के कतेको मे दीबार (दीमक) लागि गेल ,कतेकोधुल फाँकी रहल अछि से सब बाहर निकलि मैथिलक हाथ मे आबय आ अपन साहित्य के प्रति रूचि बढ़ैक।
एहि निमित्त आगामी 21 फरवरी 2016 (रवि दिन) जवाहरलाल नेहरू युथ सेंटर , नारायण दत्त तिवारी भवन , 219 ,दिन दयाल उपाध्याय मार्ग , दिल्ली -110002 (नजदीक आई टी ओ मेट्रो स्टेशन , करीब 200 मीटर ) बेरु पहर 2 बजेसँ संध्या 6 बजे धरि 'मैथिली साहित्य महासभा, केर 'वार्षिक संगोष्ठी ' आयोजित होबय जा रहल अछि । एहि कार्यक्रम मे कुल अपेक्षित संख्या 250 अछि, जाहि मे देश भरि सं प्रतिनिधिक उपस्थिति उल्लेखनीय रहत।
अखन धरि एहि कार्यक्रमक अतिथि के नाते श्री महेंद्र मलंगिया, डॉ० गंगेश गुंजन, श्री मति मृदुला प्रधान , डॉ० कमायिनी, डॉ० चंद्रशेखर पासवान, डॉ० अरुणाभ सौरभ , सुश्री मनीषा झा प्रभृति वरिष्ठ मैथिल साहित्यकारगणक सहमति प्राप्त भेल अछि।
संगहि एक गोट आग्रह जे अपन सहमति स्वरुप मेल वा पत्रक उत्तर निश्चित रूपेँ दी। कदाचिद् जौं कोनो कारन बसउपस्थिति सम्भव नहि भ' सकैक त अपन विचार जरूर पठायब जकरा संयोजन समूह क व्यक्ति उपस्थिति मैथिल जनतक राखि सकथि।
एहि वार्षिक संगोष्ठी मे अपनेक उपस्थिति प्रार्थनीय अछि।
अपनेक प्रतीक्षा मे,
मैथिली साहित्य महासभा
संयोजक - श्री विजय झा, 9810099451
सह - संयोजक - श्री संजय कुमार झा "नागदह ", 8010218022
निवेदक - समस्त मैथिल समाज ओ संस्था दिल्ली।
Saturday, 6 February 2016
मैथिली साहित्य महासभा 21 फरबरी 2016 मे समस्त मैथिल समाज के सब जाना हकार संग स्वागत अछि।
मैथिली साहित्य महासभा, दिल्ली केर आगामी कार्यक्रम २१ फरबरी अन्तर्राष्ट्रीय मातृभाषा दिवस केर उपलक्ष्य विभिन्न लक्ष्यक संग हो ताहि लेल एकटा पूर्व लक्षित प्रस्तावना अपने सभक समक्ष राखि रहल छी। खासकय तखन जखन एहि वास्ते पैछला रवि दिन संपन्न मिटींग मे उपस्थित सदस्य लोकनिक ध्यान भरिसक ओहि दिशा मे नहि गेल ई हम अनुभव केलहुँ।
सर्वप्रथम, जाहि उद्देश्यक संग मैथिली साहित्य महासभा, दिल्लीक स्थापना भेल ओ फेर सँ बुझल जाय, मनन कैल जाय आर पैछला समय मे कैल वादा केँ जरुर सँ जरुर पूरा कैल जाय। एहि वास्ते एकटा वृहत् विचार-गोष्ठी तथा समीक्षात्मक वार्ता करैत दृढसंकल्पित कार्यसमितिक चयन करब जरुरी अछि।
हमरा नजरि सँ - कार्य करबाक लेल विचारल बातः
सर्वप्रथम, जाहि उद्देश्यक संग मैथिली साहित्य महासभा, दिल्लीक स्थापना भेल ओ फेर सँ बुझल जाय, मनन कैल जाय आर पैछला समय मे कैल वादा केँ जरुर सँ जरुर पूरा कैल जाय। एहि वास्ते एकटा वृहत् विचार-गोष्ठी तथा समीक्षात्मक वार्ता करैत दृढसंकल्पित कार्यसमितिक चयन करब जरुरी अछि।
हमरा नजरि सँ - कार्य करबाक लेल विचारल बातः
१. प्रकाशनक दिशा मे डेग
२. पुस्तक खरीद-बिक्री आ वितरण लेल केन्द्र
३. लेखन पुरस्कार - सम्मान केर वितरण
४. स्मारिका प्रकाशन
५. व्याख्यानमाला व कवि-गोष्ठीक संग अन्य गतिविधि सँ सामूहिक सहकार्य बढेबाक आवश्यकता
६. पंजियन करेबाक व कोष निर्माण करबाक आवश्यकता
७. देश भरि मे कार्यरत विभिन्न साहित्यिक-सांस्कृतिक तथा मैथिल विशिष्ट पहिचान पर आधारित विभिन्न संस्था ओ सामूहिक प्रयास सँ परिचय तथा समन्वय करैत छाता संगठनक निर्माण, राजधानी मे प्रतिनिधित्व
८. मैथिली अकादमी पटना व अन्यान्य अकादमीक वर्तमान पर विचार - सुधार लेल समन्वयात्मक प्रयास
९. दिल्ली मे उपलब्ध विभिन्न तह (छात्र, शिक्षक, पेशाकर्मी, कलाकार, रंगकर्मी, पत्रकार व अन्य) मे सदस्यता अभियान
१०. साहित्य अकादमी मे प्रतिनिधित्व ग्रहण करबाक समुचित प्रयास
भवदीय --
संस्थापक सदस्य - संजय झा नागदह
(Sanjay Jha )
8010218022
संस्थापक सदस्य - विजय झा
8010218022
संस्थापक सदस्य - विजय झा
9810099451
Subscribe to: Posts (Atom)


text:
जय मिथिला जय मैथिली
रचना मात्र मैथिलीमे आ स्वम् लिखित होबाक चाही। जँ कोनो अन्य रचनाकारक मैथिली रचना प्रकाशित करए चाहै छी तँ मूल रचनाकारक नाम आ अनुमति अवश्य होबाक चाही। बादमे कोनो तरहक बिबाद लेल ई ब्लॉग जिमेदार नहि होएत। बस अहाँकें jagdanandjha@gmail.com पर एकटा मेल करैकेँ अछि। हम अहाँकेँ “अहाँक ब्लॉग” पर लेखककेँ रूपमे आमन्त्रित कए देब। अहाँ मेल स्वीकार कएला बाद अपन, कविता, गीत, गजल, कथा, विहनि कथा, आलेख, निबन्ध, समाचार, यात्रासंस्मरण, मुक्तक, छन्दबद्ध रचना, चित्रकारी आदि अपन हाथे स्वं प्रकाशित करए लागब।